
Περί οργανώσεως και λειτουργίας της Διπλωματικής Ακαδη¬ 
μίας του Υπουργείου Εξωτερικών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

1. Το άρθρο 14 παρ. 6 του Οργανισμού του Υπουργείου Ε¬ 
ξωτερικών, όπως αυτός κυρώθηκε με το άρθρο πρώτο του ν. 
2594/1998 (ΦΕΚ 62/τ.Α'/24.3.98). 

2. Την υπ’ αριθ. 1 Γνωμοδότηση του Εκπαιδευτικού Συμ¬ 
βουλίου της Διπλωματικής Ακαδημίας κατά το άρθρο 14 παρ. 
4 εδ. α' του Οργανισμού του Υπουργείου Εξωτερικών, όπως 
αυτός κυρώθηκε με το άρθρο πρώτο του ν. 2594/1998 (ΦΕΚ 
62/τ.Α'/24.3.98). 

3. Τις διατάξεις του άρθρου 29Α του Ν. 1558/85 "Κυβέρνη¬ 
ση και Κυβερνητικά Όργανα" (ΦΕΚ 137/τ.Α'/1985), όπως τρο¬ 
ποποιήθηκε με το άρθρο 27 του Ν. 2081/92 (ΦΕΚ 
154/τ.Α71992) και το άρθρο 1 παρ. 2, εδ. α' του Ν. 2469/97 
(ΦΕΚ 38/τ.Α'/ΐ997) και το γεγονός ότι από τις διατάξεις του 
παρόντος δεν προκαλείται δαπάνη σε βάρος του κρατικού 
προϋπολογισμού. 

4. Την υπ’ αριθ. 623/1998 γνωμοδότηση του Συμβουλίου 
της Επικράτειας, μετά από πρόταση του Υπουργού Εξωτερι¬ 
κών, αποφασίζουμε: 

ΚΕΦΑΛΑΙΟ Α': ΟΡΓΑΝΩΣΗ ΚΑΙ ΛΕΙΤΟΥΡΓΙΑ 
Άρθρο 1 

Διπλωματική Ακαδημία - Διευθυντής 

1. Ιδρύεται στο Υπουργείο Εξωτερικών Διπλωματική Ακα¬ 
δημία, ως αυτοτελής οργανική μονάδα του Υπουργείου, υ¬ 
παγόμενη στον Υπουργό Εξωτερικών. 


2. Η Διπλωματική Ακαδημία διευθύνεται από υπάλληλο του 
διπλωματικού κλάδου του Υπουργείου Εξωτερικών με βαθμό 
τουλάχιστον Πληρεξουσίου Υπουργού Β', ο οποίος διορίζεται 
με απόφαση του Υπουργού Εξωτερικών. Στη Διπλωματική Α¬ 
καδημία υπηρετεί Διευθυντής Σπουδών, με βαθμό τουλάχι¬ 
στον Συμβούλου Πρεσβείας Α'. Των τριών τμημάτων της Δι¬ 
πλωματικής Ακαδημίας, τα οποία προβλέπονται στο άρθρο 5 
του παρόντος, προΐστανται υπάλληλοι του διπλωματικού 
κλάδου, με βαθμό τουλάχιστον Συμβούλου Πρεσβείας Α'ή Β'. 

3. Για την εκπλήρωση των σκοπών της, η Διπλωματική Α¬ 
καδημία συνεργάζεται με πανεπιστημιακά και ερευνητικά ι¬ 
δρύματα και άλλους φορείς, της ημεδαπής και της αλλοδα¬ 
πής. 

4.0 Γενικός Γραμματέας του Υπουργείου ενημερώνει τη 
Διπλωματική Ακαδημία για τις υπηρεσιακές ανάγκες, που 
σχετίζονται με τους σκοπούς της. 

Άρθρο 2 

Σκοποί της Διπλωματικής Ακαδημίας 

Η λειτουργία της Διπλωματικής Ακαδημίας εξυπηρετεί 
τους ακόλουθους σκοπούς: 

α) Την αρχική επαγγελματική εκπαίδευση των υποψηφίων 
ακολούθων πρεσβείας. 

β) Την υπηρεσιακή επιμόρφωση και τη μετεκπαίδευση των 
υπαλλήλων του διπλωματικού κλάδου και των λοιπών κλά¬ 
δων του Υπουργείου Εξωτερικών, ώστε να είναι σε θέση να 
ανταποκρίνονται στα καθήκοντα και τις απαιτήσεις των δια¬ 
φόρων βαθμών και θέσεων. 

γ) Την οργάνωση και διενέργεια της δοκιμασίας, που προ- 
βλέπεται από το άρθρο 79 παρ. 1, εδ. δ' του Οργανισμού του 
Υπουργείου Εξωτερικών, όπως αυτός κυρώθηκε με το άρ¬ 
θρο πρώτο του ν. 2594/1998 (ΦΕΚ 62/τ.Α'/24.3.98). 

δ) Τη διοργάνωση εκπαιδευτικών και επιμορφωτικών σεμι¬ 
ναρίων για Έλληνες και αλλοδαπούς επί θεμάτων που σχετί¬ 
ζονται με την εξωτερική πολιτική και τις διεθνείς σχέσεις. 

Αρθρο 3 

Εκπαιδευτικό Συμβούλιο 

1 .Στη Διπλωματική Ακαδημία συνιστάται με απόφαση του 
Υπουργού Εξωτερικών εννεαμελές Εκπαιδευτικό Συμβούλιο 
με τριετή θητεία, το οποίο: 

α) γνωμοδοτεί για την έκδοση των προεδρικών διαταγμά¬ 
των, που σχετίζονται με τη λειτουργία της Διπλωματικής Α¬ 
καδημίας, 

β) καταρτίζει το αναλυτικό πρόγραμμα σπουδών των εκ¬ 
παιδευόμενων διπλωματικών υπαλλήλων και παρακολουθεί 
την εφαρμογή του, 

γ) καταρτίζει τα προγράμματα επιμόρφωσης της Διπλω¬ 
ματικής Ακαδημίας 

δ) επιλέγει τους διδάσκοντες της Διπλωματικής Ακαδη¬ 
μίας και 

ε) ορίζει τον κανονισμό λειτουργίας της. 

2. Το Εκπαιδευτικό Συμβούλιο συγκροτείται από: 

α)ένα καθηγητή Ανωτάτου Εκπαιδευτικού Ιδρύματος 
(Α.Ε.Ι.) ως πρόεδρό του και δύο καθηγητές ή αναπληρωτές 
καθηγητές ΑΕΙ, με γνωστικό αντικείμενο συναφές προς τις 
αρμοδιότητες της Διπλωματικής Ακαδημίας, 

β) τρεις διπλωματικούς υπαλλήλους με πρεσβευτικό βαθ¬ 
μό εκ των οποίων ο ένας είναι ο Διευθυντής της Διπλωματι¬ 
κής Ακαδημίας, 

γ) ένα πρόσωπο διεθνούς αναγνωρισμένου κύρους από το 
χώρο των γραμμάτων και των τεχνών, η επιλογή του οποίου 
θα γίνεται με γνώμονα την πολύχρονη επιτυχή πορεία του 
στο χώρο αυτό σε συνδυασμό με την γενικότερη παρουσία 
και ενασχόλησή του με τη δημόσια ζωή. 

δ)έναν οικονομολόγο, με πείρα στην προώθηση των ελλη¬ 
νικών οικονομικών συμφερόντων διεθνώς και 

ε) έναν έγκριτο δημοσιογράφο, μέλος της Ένωσης Συντα¬ 
κτών Ημερησίων Εφημερίδων Αθηνών, με πολυετή πείρα 
στην κάλυψη θεμάτων εξωτερικής και διεθνούς πολιτικής. 

3. Τα μέλη του Εκπαιδευτικού Συμβουλίου ορίζονται με α¬ 
πόφαση του Υπουργού Εξωτερικών. Χρέη εισηγητή του Εκ¬ 
παιδευτικού Συμβουλίου εκτελεί ο Διευθυντής της Διπλωμα¬ 
τικής Ακαδημίας. 

Άρθρο 4 

Εκπαιδευτικό Προσωπικό 

1. Ως εκπαιδευτικό προσωπικό της Ακαδημίας ορίζονται, 
σύμφωνα με το πρόγραμμα σπουδών κάθε εκπαιδευτικής 
σειράς, υπάλληλοι του διπλωματικού κλάδου, πρέσβεις και 
πληρεξούσιοι υπουργοί επίτιμη, καθώς και μέλη διδακτικού 
ερευνητικού προσωπικού ΑΕΙ ή άλλα πρόσωπα που έχουν ει¬ 
δική υπαλληλική ή επιστημονική εμπειρία ή ειδικούς τίτλους 
σπουδών στο γνωστικό αντικείμενο των διδασκομένων στη 
Διπλωματική Ακαδημία μαθημάτων. Το πρόγραμμα σπου¬ 
δών εγκρίνεται από το Εκπαιδευτικό Συμβούλιο. 

2. Οι αμοιβές των διδασκόντων στη Διπλωματική Ακαδη¬ 
μία, οι οποίοι περιλαμβάνονται στα προγράμματα σπουδών 
και επιμόρφωσης, καθορίζονται κατ’ αναλογία των προβλε- 
πομένων στο άρθρο 22 παρ. 2 του Οργανισμού του Υπουρ¬ 
γείου Εξωτερικών, όπως αυτός κυρώθηκε με το άρθρο πρώ¬ 
το του ν. 2594/1998 (ΦΕΚ 62/τ.Α'/24.3.98). 

Άρθρο 5 

Τμήματα Σπουδών 

1. Στην Διπλωματική Ακαδημία λειτουργούν τα εξής τμή¬ 
ματα: 

α) Αρχικής επαγγελματικής εκπαίδευσης των υποψηφίων 
ακολούθων πρεσβείας 

β) Υπηρεσιακής επιμόρφωσης υπαλλήλων του διπλωματι¬ 
κού κλάδου 

γ) Επιμόρφωσης υπαλλήλων των λοιπών κλάδων του Υ¬ 
πουργείου Εξωτερικών. 

2. Η Διπλωματική Ακαδημία, σε συνεργασία με τις αρμό¬ 
διες Διευθύνσεις του Υπουργείου Εξωτερικών, διοργανώνει 
εκπαιδευτικά και επιμορφωτικά σεμινάρια για Έλληνες και 
αλλοδαπούς, καθώς επίσης και ημερίδες και διαλέξεις σχε¬ 
τικές με την εξωτερική πολιτική και τις διεθνείς σχέσεις. 

ΚΕΦΑΛΑΙΟ Β': ΕΙΣΑΓΩΓΙΚΟΣ ΔΙΑΓΩΝΙΣΜΟΣ 
ΤΩΝ ΥΠΟΨΗΦΙΩΝ ΑΚΟΛΟΥΘΩΝ ΠΡΕΣΒΕΙΑΣ 

Άρθρο 6 

Προκήρυξη εισαγωγικού διαγωνισμού 
1 .Προκειμένου να εισαχθούν στην Διπλωματική Ακαδημία 


υποψήφιοι ακόλουθοι πρεσβείας για εκπαίδευση και ενημέ¬ 
ρωση τους στα θέματα της Διπλωματικής Υπηρεσίας, προ¬ 
κηρύσσεται με Υπουργική απόφαση διαγωνισμός για την 
πλήρωση συγκεκριμένου αριθμού θέσεων. Ο διαγωνισμός 
αυτός διενεργείται σαράντα (40) τουλάχιστον ημέρες μετά 
τη δημοσίευση περίληψης της σχετικής προκήρυξης σε τέσ¬ 
σερις (4) πολιτικές εφημερίδες. 

2. Η προκήρυξη του εισαγωγικού διαγωνισμού ορίζει την η¬ 
μέρα και την ώρα έναρξης του διαγωνισμού, τον τόπο διεξα¬ 
γωγής του και τον αριθμό των υποψηφίων ακολούθων του δι¬ 
πλωματικού κλάδου, οι οποίοι θα φοιτήσουν στη Διπλωματι¬ 
κή Ακαδημία και, ακολούθως, θα διοριστούν σε κενές 
οργανικές θέσεις, μετά την επιτυχή αποφοίτησή τους από 
αυτήν. Εάν, για τεχνικούς λόγους, αλλάξει ο τόπος διεξαγω¬ 
γής του διαγωνισμού, η Διεύθυνση Προσωπικού και Διοικη¬ 
τικής Οργάνωσης του Υπουργείου Εξωτερικών ορίζει άλλον 
τόπο που γνωστοποιείται έγκαιρα στους υποψηφίους. 

Άρθρο 7 

Επιτροπή εξετάσεων, διάρκεια και διενέργεια 

εισαγωγικού διαγωνισμού 

1. Τον εισαγωγικό διαγωνισμό διεξάγει τριμελής επιτροπή 
εξετάσεων, αποτελούμενη από υπαλλήλους του διπλωματι¬ 
κού κλάδου οι οποίοι ορίζονται με απόφαση του Υπουργού 
Εξωτερικών που εκδίδεται σαράντα οκτώ (48) τουλάχιστον 
ώρες πριν από την έναρξη του διαγωνισμού. Με την ίδια α¬ 
πόφαση ορίζονται δύο (2) γραμματείς του διαγωνισμού, κα¬ 
θώς και οι επιτηρητές του διαγωνισμού. 

2. Ως πρόεδρος της επιτροπής εξετάσεων ορίζεται υπάλ¬ 
ληλος του διπλωματικού κλάδου με βαθμό τουλάχιστον πλη¬ 
ρεξουσίου υπουργού Β'. Στο διαγωνισμό ορίζονται ως εξε¬ 
ταστές, χωρίς να αποτελούν μέλη της επιτροπής, πρόσωπα 
που έχουν ειδικές γνώσεις στα εξεταζόμενα μαθήματα. 

3. Οι γραμματείς του διαγωνισμού είναι υπάλληλοι του 
κλάδου Διοικητικής, Λογιστικής και Γραμματειακής Υποστή- 
ριξης του Υπουργείου Εξωτερικών. Έργο των γραμματέων 
είναι η προετοιμασία του διαγωνισμού, η υποβοήθηση της ε¬ 
πιτροπής εξετάσεων και των λοιπών εξεταστών και η σύντα¬ 
ξη των απαραίτητων εγγράφων του διαγωνισμού. 

4. Ο διαγωνισμός εισαγωγής υποψηφίων ακολούθων πρε¬ 
σβείας στην Διπλωματική Ακαδημία διενεργείται τουλάχι¬ 
στον μία φορά κατ’έτος. 

5. Ο διαγωνισμός διενεργείται σε συνεχείς ημέρες, χωρίς 
να εξαιρούνται οι Κυριακές ή οι επίσημες ημέρες αργίας, ε¬ 
φόσον αυτό κρίνεται αναγκαίο από τον πρόεδρο της επιτρο¬ 
πής εξετάσεων. 

6. Εάν δεν είναι δυνατή, για οποιοδήποτε λόγο η έναρξη 
του διαγωνισμού την ημέρα που ορίσθηκε, ορίζεται από τον 
Υπουργό Εξωτερικών άλλη ημέρα έναρξής του. Η αναβολή 
αυτή δεν δίνει δικαίωμα συμμετοχής στο διαγωνισμό σε άλ¬ 
λους υποψηφίους εκτός από αυτούς που έγιναν ήδη δεκτοί. 

Άρθρο 8 

Προσόντα υποψηφίων 

Για τη συμμετοχή στο διαγωνισμό απαιτείται, εκτός των γε¬ 
νικών προσόντων του άρθρου 53 του Οργανισμού του Υ¬ 
πουργείου Εξωτερικών, όπως αυτός κυρώθηκε με το άρθρο 
πρώτο του ν. 2594/1998 (ΦΕΚ 62/τ.Α'/24.3.98) και πτυχίο ΑΕΙ 
τ Πζ ημεδαπής ή αναγνωρισμένο από τις ελληνικές αρχές ι¬ 
σότιμου της αλλοδαπής, καθώς και γνώση χρήσεως ηλε¬ 
κτρονικού υπολογιστή. 

Άρθρο 9 

Εξεταζόμενα μαθήματα 

Στα εξεταζόμενα μαθήματα αξιολογείται η αναλυτική και 
κριτική ικανότητα των υποψηφίων. 

1. Πρωτεύοντα μαθήματα: 
α) Ελληνική γλώσσα 

β) Γαλλική γλώσσα 
γ) Αγγλική γλώσσα 

δ) Ελληνική και Παγκόσμια Διπλωματική Ιστορία: α) από το 
1815 μέχρι το 1945 και β) από το 1945 μέχρι σήμερα 
ε) Δημόσιο Διεθνές Δίκαιο 

στ) Πολιτική Οικονομία, Δημόσια Οικονομία και Διεθνείς 
Οικονομικές Σχέσεις. 

2. Δευτερεύοντα μαθήματα: 
α) Στοιχεία Διεθνών Σχέσεων 

β) Ιστορική, θεσμική και πολιτική διάσταση της ευρωπαϊ¬ 
κής ολοκλήρωσης 

γ) Στοιχεία αρχαίου ελληνικού, κλασσικού, βυζαντινού και 
νεοελληνικού πολιτισμού 
δ) Παγκόσμια Γεωγραφία 
ε) Ιδιωτικό Διεθνές Δίκαιο 
στ) Ναυτικό Δίκαιο 
ζ) Χρήση Ηλεκτρονικών Υπολογιστών 

3. Προφορική Δοκιμασία - Συνέντευξη 

4. Προαιρετικά μαθήματα: 

Οι γλώσσες των κρατών-μελών της Ευρωπαϊκής Ένωσης 
(πλην αγγλικής και γαλλικής), καθώς καιη αραβική, κινεζική, 
ιαπωνική, ρωσική, αλβανική, σερβοκροατική, βουλγαρική, 
ρουμανική και τουρκική. 

Άρθρο 10 

Γραπτή και προφορική δοκιμασία 

1. Πρωτεύοντα μαθήματα: 
α) Ελληνική γλώσσα: 

ί) Γ ραπτή δοκιμασία: Οι υποψήφιοι καλούνται να αναπτύ¬ 
ξουν ένα θέμα γενικού περιεχομένου. Για την δοκιμασία αυ¬ 
τή παραχωρείται στους υποψηφίους χρόνος τριών (3) ωρών. 

ϋ) Προφορική δοκιμασία: Οι υποψήφιοι κρίνονται στην ικα¬ 
νότητα χειρισμού της ελληνικής γλώσσας σε ένα θέμα, 
β) Γ αλλική γλώσσα: 
ί) Γ ραπτή δοκιμασία: 
α) Όπως και στην ελληνική γλώσσα, 
β) Μετάφραση δέκα μέχρι δέκα πέντε στίχων από την ελ¬ 
ληνική στην γαλλική γλώσσα και μετάφραση δέκα μέχρι δε¬ 
καπέντε στίχων από την γαλλική στην ελληνική γλώσσα. Για 
την γραπτή εξέταση δίδεται χρόνος μίας και μισής (1.30) ώ¬ 
ρας για την σύνταξη της έκθεσης και μίας και μισής (1.30) ώ¬ 
ρας για τις δύο μεταφράσεις. 

π) Προφορική δοκιμασία: Ανάγνωση γαλλικού κειμένου και 
έλεγχος της ευχέρειας προφορικής έκφρασης στη γαλλική 
γλώσσα. 

γ) Αγγλική γλώσσα 

Όπως και στη γαλλική γλώσσα. 

δ) Ελληνική και Παγκόσμια Διπλωματική Ιστορία: α) από το 
1815 μέχρι το 1945 και β) από το 1945 μέχρι σήμερα (γραπτή 
και προφορική δοκιμασία). 

ί) Γ ραπτή δοκιμασία: Οι υποψήφιοι καλούνται να αναπτύ¬ 
ξουν δύο θέματα (ένα από την α' ενότητα και ένα από την β' 
ενότητα).Για την εξέταση αυτή παραχωρείται χρόνος τεσ¬ 
σάρων (4) ωρών. 

ϋ) Προφορική δοκιμασία: Οι υποψήφιοι καλούνται να ανα¬ 
πτύξουν δύο θέματα (ένα ανά ενότητα) που τους υποβάλλο¬ 
νται υπό μορφή ερωτήσεων από τον εξεταστή του μαθήμα¬ 
τος, όπως περιγράφεται στο άρθρο 11 του παρόντος. 

δα) Ελληνική και Παγκόσμια Διπλωματική Ιστορία από το 
1815 μέχρι το 1945: 

1. Η σταθεροποίηση των διεθνών σχέσεων μετά τους να¬ 
πολεόντειους πολέμους - επαναστάσεις και αντιδράσεις 

2. Αποικιοκρατία και ιμπεριαλισμός 

3. Συσχετισμοί δυνάμεων, πολεμικές αναμετρήσεις και 


διακανονισμοί στην Ευρώπη, τα Βαλκάνια και την Εγγύς Α¬ 
νατολή 

4. Ανεξαρτησία κρατών στην Ευρώπη (και στην Βαλκανική) 
και στην Λατινική Αμερική 

5. Ίδρυση, συγκρότηση και εξωτερική πολιτική του ελληνι¬ 
κού κράτους πολιτική των δυνάμεων απέναντι στην Ελλάδα 

6. Ενοποίηση Γερμανίας και Ιταλίας 

7. Η καταρρέουσα Οθωμανική Αυτοκρατορία και τα βαλ¬ 
κανικά κράτη 

8. Η εξωτερική πολιτική των Η.Π.Α., Γαλλίας Βρετανίας, 

Γ ερμανίας, Ιταλίας, Ρωσίας 

9. Τα αίτια του Α' Παγκοσμίου Πολέμου, συσπειρώσεις δυ¬ 
νάμεων και συμμαχίες, επανάσταση των μπολσεβίκων, έκβα¬ 
ση του πολέμου 

10. Η Ελλάδα και ο Α' Παγκόσμιος Πόλεμος. Μικρασιατική 
εκστρατεία 

11. Οι συνθήκες ειρήνης 1919 - 1923. Η Κοινωνία των Ε¬ 
θνών 

12. Ο μεσοπόλεμος: προβλήματα διεθνών σχέσεων, οικο¬ 
νομικές και πολιτικές εξελίξεις - προσπάθειες κατευνασμού 
και αφοπλισμού 

13. Άνοδος του φασισμού και του ναζισμού - η αντίδραση 
της διεθνούς κοινότητας και των δυνάμεων Βρετανίας, Γαλ- 
λίας, ΕΣΣΔ, ΗΠΑ 

14.0 Β' Παγκόσμιος Πόλεμος. Εξέλιξη των πολεμικών επι¬ 
χειρήσεων και σχεδιασμός μεταπολεμικού κόσμου. Η Ελλά¬ 
δα στον Β’ Παγκόσμιο Πόλεμο 

15. Το πυρηνικό όπλο. Συνδιασκέψεις και συνθήκες ειρή¬ 
νης μετά τον Β' Παγκόσμιο Πόλεμο 

16. Εδαφική ολοκλήρωση της Ελλάδας. 

δβ) Ελληνική και Παγκόσμια Διπλωματική Ιστορία από το 
1945 μέχρι σήμερα. 

1. Ανεξαρτησία των κρατών του Τρίτου Κόσμου - το τέλος 
των αποικιών συμμετοχή των νέων κρατών στη διεθνή πολι¬ 
τική - Εθνικοαπελευθερωτικά κινήματα 

2. Ψυχρός πόλεμος και διεθνής πολιτική στην Ευρώπη (και 
τη Βαλκανική), την Ασία, την Αφρική , την Λατινική Αμερική 

3. Η Ελλάδα και ο ψυχρός πόλεμος 

4. Ελληνοτουρκικές σχέσεις - Κυπριακό 

5. Προβλήματα στη Μέση Ανατολή - Αραβο-ισραηλινή διέ¬ 
νεξη και συμφωνίες, Περσικός Κόλπος 

6. Ιρανο-ιρακινή διαμάχη και πόλεμος του Κόλπου 

7. Ένοπλες συρράξεις στην Κορέα, Βιετνάμ, Αφγανιστάν 
8.0 ρόλος των Ηνωμένων Εθνών στις διεθνείς σχέσεις 

9. Περιφερειακές και άλλες οργανώσεις στην Ευρώπη, την 
Αφρική, την Αμερική (Συμβούλιο της Ευρώπης, ΝΑΤΟ, Σύμ¬ 
φωνο Βαρσοβίας, ΔΑΣΕ/ΟΑΣΕ, ΟΟΣΑ, Οργανισμός Αμερι¬ 
κανικών Κρατών, Οργανισμός Αφρικανικής Ενότητας, Αρα¬ 
βικός Σύνδεσμος). 

10. Διπλωματικές εξελίξεις στην Λατινική Αμερική, την Α¬ 
φρική και την Ασία. 

11. Εξωτερική πολιτική των ΗΠΑ, της Κίνας, της ΕΣΣΔ και 
των Ευρωπαϊκών δυνάμεων μετά το 1945 

12. Εντάσεις και συγκρούσεις στον κομμουνιστικό συνα¬ 
σπισμό. Κατάρρευση του υπαρκτού σοσιαλισμού, διάλυση 
του Συμφώνου της Βαρσοβίας και της ΟΟΜΕΟΟΝ, διάλυση 
της ΡΣΣΛ και της Γιουγκοσλαβίας. 

13. Σχέσεις Ελλάδας-Βαλκανικών κρατών (διμερείς-πολυ- 
μερείς). 

ε) Δημόσιο Διεθνές Δίκαιο (γραπτή και προφορική δοκιμα¬ 
σία): 

ί) Γ ραπτή δοκιμασία: Η γραπτή δοκιμασία στο μάθημα αυ¬ 
τό συνίσταται σε επεξεργασία από τους υποψηφίους φακέλ- 
λου σχετικού με το δημόσιο διεθνές δίκαιο. Ο φάκελλος α- 
ποτελείται από ένα ή περισσότερα κείμενα (ιδίως έγγραφα, 

αποφάσεις, διεθνείς συμβάσεις) και έναν αριθμό ερωτήσεων 
σχετικά με το συγκεκριμένο θέμα. Για την δοκιμασία αυτή 
παραχωρείται χρόνος τεσσάρων (4) ωρών. 

Η) Προφορική δοκιμασία: Οι υποψήφιοι καλούνται να ανα¬ 
πτύξουν ένα θέμα που τους υποβάλλεται υπό μορφή ερωτή¬ 
σεων από τον εξεταστή του μαθήματος, όπως περιγράφεται 
στο άρθρο 11 του παρόντος. 

1. Πηγές του Δημοσίου Διεθνούς Δικαίου: 

α) Το διεθνές έθιμο (διαμόρφωση, διαπίστωση, διεθνής 
πρακτική) 

β) Οι διεθνείς συνθήκες (Το δίκαιο των διεθνών συνθηκών 
σύμφωναμε τη Σύμβαση της Βιέννης του 1969). 

γ) Γενικές αρχές του δικαίου - επικουρικές πηγές (στοι¬ 
χεία) 

2. Σχέσεις διεθνούς και εσωτερικού δικαίου. 

α) Οι σχέσεις διεθνούς και εσωτερικού δικαίου, σύμφωνα 
με το διεθνές δίκαιο 

β) Οι σχέσεις διεθνούς και εσωτερικού δικαίου, σύμφωνα 
με το ελληνικό Σύνταγμα (σχετικές διατάξεις του Συντάγμα¬ 
τος - νομολογία ελληνικών δικαστηρίων - η έννοια της νομο¬ 
θετικής κύρωσης των διεθνών συνθηκών - διατάξεις του Κα¬ 
νονισμού της Βουλής). 

3. Οι αρμοδιότητες των πολιτειακών οργάνων στις εξωτε¬ 
ρικές σχέσεις σύμφωνα με το ελληνικό Σύνταγμα. 

4. Κράτος - έδαφος. (Το έδαφος ως συστατικό στοιχείο του 
κράτους- Ο λαός - Η έννοια της εδαφικής κυριαρχίας. Η έν¬ 
νοια της κρατικής αρμοδιότητας (νομοθετική - δικαιοδοτική 
- εκτελεστική) -Τρόποι κτήσεως εδάφους - Περιορισμοί της 
εδαφικής κυριαρχίας - Η έννοια της εδαφικής ακεραιότη¬ 
τας). 

5. Αναγνώριση. (Ο θεσμός της αναγνώρισης εννόμων κα¬ 
ταστάσεων στο διεθνές δίκαιο. Αναγνώριση κράτους, ανα¬ 
γνώριση κυβερνήσεων, αναγνώριση εμπολέμων. Η μονομε¬ 
ρής και η θεσμική μη αναγνώριση κράτους. 

6. Διπλωματικές και προξενικές σχέσεις. (Η Σύμβαση Της 
Βιέννης του 1961 για τις διπλωματικές σχέσεις και η Σύμβα¬ 
ση της Βιέννης του 1963 για τις προξενικές σχέσεις). 

7. Ετεροδικία του κράτους. 

8. Οι διεθνείς οργανισμοί (εννοιολογικά χαρακτηριστικά 
των διεθνών οργανισμών τυπολογία των διεθνών οργανι¬ 
σμών - σύσταση και διάλυση των διεθνών οργανισμών - νομι¬ 
κή προσωπικότητα των διεθνών οργανισμών - ιδιότητα μέ¬ 
λους διεθνούς οργανισμού - λήψη αποφάσεων -εξωτερικές 
σχέσεις διεθνών οργανισμών - ασυλίες και προνόμια των διε¬ 
θνών οργανισμών). 

9. Ο Οργανισμός Ηνωμένων Εθνών (θεσμική οργάνωση - 
λειτουργία - αρμοδιότητες - κύριες δραστηριότητες). Το σύ¬ 
στημα των Ηνωμένων Εθνών (στοιχεία). 

10. Το άτομο ως φορέας δικαιωμάτων και υποχρεώσεων 
στ ο διεθνές δίκαιο. 

α. Η διεθνής και η περιφερειακή προστασία των ανθρωπί¬ 
νων δικαιωμάτων, 
β. Πρόσφυγες - μειονότητες. 

γ. Τα άτομα ως φορείς υποχρεώσεων (πειρατεία - δουλε¬ 
μπόριο - τρομοκρατία διακίνηση ναρκωτικών) - Η διεθνής ευ¬ 
θύνη των ατόμων (εγκλήματα κατά της ανθρωπότητας - ε¬ 
γκλήματα κατά της ειρήνης - εγκλήματα πολέμου). Ο θεσμός 
της έκδοσης (στοιχεία). 

11. Το σύγχρονο διεθνές δίκαιο της θάλασσας, σύμφωνα 
με την Σύμβαση των Η.Ε.. για το Δίκαιο της Θάλασσας του 
1982. (Η Τρίτη Συνδιάσκεψη των Η.Ε.- Το πεδίο εφαρμογής 
της Σύμβασης των Η.Ε. για το δίκαιο της Θάλασσας - η ελλη¬ 
νική επικύρωση και ο κυρωτικός νόμος - Οι αρμοδιότητες του 
παράκτιου κράτους στις θαλάσσιες και υποθαλάσσιες ζώ¬ 
νες. Οι γραμμές βάσης - Τα εσωτερικά ύδατα - Αιγιαλίτιδα 


ζώνη - Η συνορεύουσα ζώνη - Τα διεθνή στενά - Η έννοια του 
αρχιπελαγικού κράτους - Υφαλοκρηπίδα - Αποκλειστική Οι¬ 
κονομική Ζώνη - Το καθεστώς των νήσων - Ανοικτή θάλασσα 

- Ο διεθνής βυθός (περιοχή) - Οριοθετήσεις θαλασσίων ζω¬ 
νών - Περίκλειστα κράτη - Προστασία θαλασσίου περιβάλ¬ 
λοντος (στοιχεία) - Επίλυση των διαφορών (στοιχεία) - Η ελ¬ 
ληνοτουρκική διαφορά σχετικά με την υφαλοκρηπίδα στο Α¬ 
νατολικό Αιγαίο (Η δικαιοδοτική και πολιτική διαδικασία 1975 
-1978. Η διάταξη και η Απόφαση του Διεθνούς Δικαστηρίου). 

Το σύγχρονο διεθνές δίκαιο του αέρα (Σύμβαση Σικάγου 
1944, ρυθμίσεις Διεθνούς Οργανισμού Πολιτικής Αεροπο¬ 
ρίας (ΙΟΑΟ), εθνικός εναέριος χώρος, ΡΙΗ (στοιχεία). 

12.0 Θεσμός της διεθνούς ευθύνης. (Έννοια της διεθνούς 
άδικης πράξης και διάκριση από την έννοια του διεθνούς ε¬ 
γκλήματος - Λόγοι δημιουργίας διεθνούς ευθύνης - Λόγοι 
που αποκλείουν την διεθνή ευθύνη με έμφαση στα αντίμετρα 

- Προϋποθέσεις ύπαρξης διεθνούς ευθύνης - Πολιτειακά όρ¬ 
γανα, των οποίων οι πράξεις προκαλούν διεθνή ευθύνη. Διε¬ 
θνής ευθύνη από πράξεις ιδιωτών - Οι συνέπειες της διε¬ 
θνούς ευθύνης. - Η κωδικοποιητική προσπάθεια της Επιτρο¬ 
πής Διεθνούς Δικαίου των Η.Ε.) 

13.0 θεσμός της διπλωματικής προστασίας. 

14. Η απαγόρευση χρήσης βίας στις διεθνείς σχέσεις. Οιε- 
ξαιρέσεις (Συλλογική ασφάλεια σύμφωνα με τον Χάρτη των 
Ηνωμένων Εθνών, με έμφαση στις αρμοδιότητες του Συμ¬ 
βουλίου Ασφαλείας). 

15. Το διεθνές δίκαιο των ενόπλων συγκρούσεων, 
α) Το διεθνές ανθρωπιστικό δίκαιο (στοιχεία). 

β) Ο θεσμός της ουδετερότητας στο δίκαιο των ενόπλων 
συγκρούσεων. 

16. Η ειρηνική επίλυση των διεθνών διαφορών (Πολιτικές 
και νομικές μέθοδοι - Έννοιες διαπραγμάτευσης, καλών υ¬ 
πηρεσιών, μεσολάβησης, συνδιαλλαγής - Διεθνή δικαιοδοτι- 
κά όργανα - Διεθνής διαιτησία. Πρόσβαση των διαδίκων). 

στ) Πολιτική Οικονομία, Δημόσια Οικονομία και Διεθνείς 
Οικονομικές Σχέσεις 

ί) Γραπτή δοκιμασία: Οι υποψήφιοι καλούνται να αναπτύ¬ 
ξουν ένα θέμα πολιτικής οικονομίας ή δημόσιας οικονομίας 
και ένα θέμα διεθνών οικονομικών σχέσεων. 

ϋ) Προφορική δοκιμασία: Οι υποψήφιοι καλούνται να ανα¬ 
πτύξουν 

1 . ένα θέμα από την πολιτική οικονομία ή τη δημόσια οικο¬ 
νομία, που τους υποβάλλονται υπό μορφή ερωτήσεων από 
δύο εξεταστές αντίστοιχα, όπως προβλέπεται στο άρθρο 11 
του παρόντος 

2. ένα θέμα από τις διεθνείς οικονομικές σχέσεις, 
α) Από την πολιτική οικονομία: 

Το οικονομικό πρόβλημα αιτία της οικονομικής δραστη¬ 
ριότητας, μορφές οικονομικής οργάνωσης, ο μηχανισμός 
των τιμών, τιμές υλικών αγαθών, τιμές συντελεστών παρα¬ 
γωγής, μορφές αγοράς (πλήρης ανταγωνισμός, μονοπώλιο, 
ολιγοπώλιο), σχηματισμός των τιμών, ζήτηση - προσφορά, 
κόστος παραγωγής, εθνικό προϊόν και εθνικό εισόδημα, κα¬ 
τανάλωση, αποταμίευση, επένδυση, πολλαπλασιαστής, α¬ 
πασχόληση, πληθωρισμός και αντιπληθωρισμός, οικονομι¬ 
κές διακυμάνσεις, θεωρία του χρήματος (εσωτερική εξωτε¬ 
ρική αξία του χρήματος , νομισματικά συστήματα κ.λ.π.) 
διεθνείς νομισματικές σχέσεις και η εξέλιξή τους, διεθνές ε¬ 
μπόριο, (βασικές έννοιες, νόμος συγκριτικού κόστους, θεω¬ 
ρία των διεθνών συναλλαγών), οικονομικές ενώσεις. 
Εφαρμοσμένη οικονομική 

Αντικείμενο της οικονομικής πολιτικής, οργάνωση της οι¬ 
κονομίας, οικονομική μεγέθυνση και ανάπτυξη, δημοσιονο¬ 
μική πολιτική, γεωργική πολιτική, βιομηχανική πολιτική, πο¬ 
λιτική απασχόλησης, πληθωρισμός κοινωνική πολιτική, συ- 

ναλλαγματική πολιτική, νομισματική πιστωτική πολιτική, πο¬ 
λιτική ανταγωνισμού, χρηματιστήριο. 

Ελληνική οικονομία: (εθνικό προϊόν και εθνικό εισόδημα, α¬ 
πασχόληση, πληθωρισμός, ισοζύγιο εξωτερικών πληρωμών, 
διάρθρωση εξωτερικού εμπορίου), 
β) Από την Δημόσια Οικονομία: 

Οικονομικές λειτουργίες του κράτους, το μέγεθος του δη¬ 
μοσίου τομέα, κρατικός προϋπολογισμός, κατηγορίες, φό¬ 
ρων, φορολογική εναρμόνιση με την Ευρωπαϊκή Ένωση, δη¬ 
μόσιος δανεισμός, δημόσιες επιχειρήσεις και οργανισμοί, 
κρατικοποιήσεις, ιδιωτικοποιήσεις, δημοσιονομικό έλλειμμα 
και δημόσιο χρέος. 

γ) Από τις Διεθνείς Οικονομικές σχέσεις: 

Το νομικό και θεσμικό πλαίσιο της σύγχρονης παγκόσμιας 
οικονομίας: α) Η ΘΑΤΤ και ο Παγκόσμιος Οργανισμός Εμπο¬ 
ρίου , η ελευθέρωση του διεθνούς εμπορίου και οι αρχές της, 
το σύστημα επίλυσης διαφορών, β) η προβληματική της διε¬ 
θνούς ανάπτυξης, η Διάσκεψη των Ηνωμένων Εθνών για το 
Εμπόριο και την Ανάπτυξη, η αναπτυξιακή βοήθεια. Το Διε¬ 
θνές Νομισματικό Ταμείο, η Παγκόσμια Τράπεζα, το πρό¬ 
βλημα της υπερχρέωσης, γ) διακίνηση κεφαλαίων και άμε¬ 
σες επενδύσεις, πολυεθνικές επιχειρήσεις, (χαρακτηριστικά 
τους και σύγχρονος ρόλος), πρόσφατες τάσεις ελευθέρω- 
σης και προστασίας των επενδύσεων, δ) τα περιβαλλοντικά 
προβλήματα και η διεθνής αντιμετώπισή τους. 

2. Δευτερεύοντα μαθήματα: 
α) Στοιχεία Διεθνών Σχέσεων 

ί) Το Κράτος-Έθνος (Ο Εθνικισμός - Ισχύς και δυνατότητες 
των κρατών - εθνών. Εθνικά και άλλα συμφέροντα). 

ϋ) Εξωτερική Πολιτική και διαδικασία λήψης αποφάσεων. 
Διπλωματία 

ϋί) Ο Πόλεμος και τα αίτιά του (είδη πολέμων,έλεγχος των 
εξοπλισμών). 

ίν) Σύστημα ισορροπίας ισχύος 

β) Ιστορική, θεσμική και πολιτική διάσταση της ευρωπαϊ¬ 
κής ολοκλήρωσης: 

ί) Από το σχέδιο Μάρσαλ στην ίδρυση των Ευρωπαϊκών 
Κοινοτήτων 

ϋ) Από την ίδρυση των Ευρωπαϊκών Κοινοτήτων έως την Ε¬ 
νιαία Ευρωπαϊκή Πράξη. 

ϋί) Ενιαία Ευρωπαϊκή Πράξη - Μάαστριχτ - Άμστερνταμ 

α) Διακυβερνητισμός και υπερεθνικότητα 

β) Διεύρυνση και εμβάθυνση 

ίν) Ευρωπαϊκές Κοινότητες - Ευρωπαϊκή Ένωση. 

Σκοποί, θεσμική διάρθρωση, μηχανισμοί λήψης αποφάσε¬ 
ων, επιμερισμός αρμοδιοτήτων με κράτη-μέλη. 

ν) Οικονομική και Νομισματική Ένωση (ΟΝΕ). Κοινή Εξω¬ 
τερική Πολιτική και Πολιτική Ασφάλειας (ΚΕΠΠΑ). Συνεργα¬ 
σία στους τομείς Δικαιοσύνης και Εσωτερικών Υποθέσεων. 
Η Συνθήκη Βούβηροη. Η Ευρωπαϊκή Ιθαγένεια και οι νέες πο¬ 
λιτικές. 

νι) Οι εξωτερικές σχέσεις της Ευρωπαϊκής Ένωσης. Οι 
σχέσεις της Ε.Ε. με τις χώρες της Μεσογείου και τις χώρες 
της Κεντρικής και Ανατολικής Ευρώπης (ΧΚΑΕ). Προοπτικές 
για την νέα διεύρυνση με την Κύπρο και τις ΧΚΑΕ. Προβλή¬ 
ματα, συνέπειες. 

νϋ) Η Ελλάδα στην Ευρωπαϊκή Κοινότητα / Ευρωπαϊκή Έ¬ 
νωση. Προβλήματα, συνέπειες, προοπτικές. 

γ) Στοιχεία αρχαίου ελληνικού, βυζαντινού και νεοελληνι¬ 
κού πολιτισμού. 

Α. ΑΡΧΑΙΟΣ ΕΛΛΗΝΙΚΟΣ ΠΟΛΙΤΙΣΜΟΣ 

1. Προϊστορική και πρωτοϊστορική εποχή (Αιγαιακός πολι¬ 
τισμός, Μινωικός πολιτισμός) 

2. Η προκλασσική εποχή (Ομηρικά έπη - Ησίοδος. Ο πολι¬ 
τισμός των Μυκηνών. Προσωκρατικοί φιλόσοφοι). 


3. Κλασσικοί Χρόνοι 

α) Γραμματεία-Τέχνες (φιλόσοφοι, ιστοριογράφοι, ρήτο¬ 
ρες, τραγικοί ποιητές. Μνημεία αρχιτεκτονικής, γλυπτική, 
ζωγραφική). 

β) "Πόλις"-πολιτεύματα. Κοινοί δεσμοί Ελλήνων. (Αμφι- 
κτυονίες, μαντεία, αθλητικοί αγώνες, γλυπτά, θρησκεία) 

4. Ελληνιστική εποχή (πολιτική και πολιτισμική εξάπλωση 
του Ελληνισμού. Τέχνες. Φιλοσοφικές Σχολές). 

5. Τοτέλοςτου αρχαίου ελληνικού κόσμου (Ελλάδα-Ρώμη. 
Συμβολή της Ελληνικής φιλοσοφίας και τέχνης στην πολιτι¬ 
στική ανάπτυξη των Ρωμαίων. Επιδράσεις της ελληνικής 
σκέψης στους Άραβες). 

Β. ΒΥΖΑΝΤΙΝΟΣ ΠΟΛΙΤΙΣΜΟΣ 

1. Ελληνισμός και Χριστιανισμός (σύγκρουση και σύνθε¬ 
ση). Οι μεγάλοι Πατέρες της Εκκλησίας. Η οργάνωση της Εκ¬ 
κλησίας. Οι αιρέσεις) 

2. Το Βυζάντιο και η ελληνική γραμματεία. 

3. Η Βυζαντινή τέχνη και μουσική. 

4. Ιστορία των ιδεών και γραμματεία κατά τους τελευταί¬ 
ους αιώνες του Βυζαντίου (11 ος -15ος αιώνας). 

Γ. ΝΕΟΕΛΛΗΝΙΚΟΣ ΠΟΛΙΤΙΣΜΟΣ 

1. Η διαμόρφωση της νεοελληνικής συνείδησης 

2. Η περίοδος της δουλείας (Σχολεία και κοινοτική παρά¬ 
δοση- Ο λαϊκός πολιτισμός. Η Κρητική Σχολή ζωγραφικής. Ο 
Δομήνικος Θεοτοκόπουλος). 

3. Ο Νεοελληνικός Διαφωτισμός 

4. Τέχνες και πολιτισμός κατά τον 19ο αιώνα. (Οι λογοτεχνι¬ 
κές "Σχολές”, 

Οι μεγάλοι πεζογράφοι. Η ζωγραφική. Το Θέατρο). 

5. Η πολιτιστική παρουσία των Ελλήνων κατά τον 20ο αιώ¬ 
να (αρχιτεκτονική, ζωγραφική, μουσική). 

6. Νεοελληνική ποίηση και πεζογραφία (19ος - 20ος αιώ¬ 
νας) Το Δημοτικό τραγούδι. 

δ) Η παγκόσμια γεωγραφία 

Φυσική, πολιτική, και οικονομική παγκόσμια γεωγραφία και 
ιδιαίτερα της Ελλάδος, των βαλκανικών χωρών, της Μεσο¬ 
γείου και των χωρών της Ευρωπαϊκής Ένωσης. 

ε) Ιδιωτικό Διεθνές Δίκαιο 

Στοιχεία Ιδιωτικού Διεθνούς Δικαίου: Ιθαγένεια, δημόσια 
τάξη, κατάσταση αλλοδαπών. Η κατοικία και η διαμονή ως 
συνδετικά στοιχεία και ειδικότερα ως προς το δίκαιο που 
πρέπει να εφαρμόζεται ιδιαίτερα στις περιπτώσεις οικογε¬ 
νειακών και κληρονομικών σχέσεων. 

στ) Ναυτικό δίκαιο 

1. Έννοια του πλοίου και του πλωτού ναυπηγήματος και 
σημασία αυτής - ελληνική εθνικότητα πλοίων - εμπράγματο 
καθεστώς του πλοίου (ιδίως κυριότητα και υποθήκη) - ναυτι¬ 
λιακά έγγραφα του πλοίου. 

2. Προσωπικό των πλοίων και πλωτών ναυπηγημάτων 
(σύμβαση ναυτολόγησης πλοιάρχου, εξουσίες και καθήκο¬ 
ντα του πλοιάρχου, σύμβαση ναυτολόγησης μέλους πληρώ¬ 
ματος, δικαιώματα και υποχρεώσεις των μελών του πληρώ¬ 
ματος, κρατική ρύθμιση της σύμβασης ναυτολόγησης). 

3. Ασφάλεια πλοίων και ναυσιπλοΐας (νομοθετικές πηγές 
(εσωτερικές και διεθνείς) - επιθεωρήσεις πλοίων - νηογνώ¬ 
μονες - εξουσίες κράτους σημαίας και παρακτίου κράτους). 

4. Θαλάσσια αρωγή (έννοια, δικαιώματα παρακτίου κρά¬ 
τους, υποχρέωση παροχής αρωγής). 

5. Ναυάγια (παροχή βοήθειας σε ναυαγήσαντα πλοία, προ¬ 
στασία ναυαγίων) - ναυτικά ατυχήματα με ή χωρίς θαλάσσια 
ρύπανση (εξουσίες και καθήκοντα Προξενικής Αρχής). 

ζ) Χρήση Ηλεκτρονικών Υπολογιστών 

Επεξεργασία κειμένου στην ελληνική και αγγλική γλώσσα 

3. Προφορική Δοκιμασία-Συνέντευξη 

Με το πέρας της εξέτασης των δευτερευόντων μάθημά- 

των, οι υποψήφιοι καλούνται να υποβληθούν στην προφορι¬ 
κή δοκιμασία-συνέντευξη. Αυτή συνίσταται σε προφορικές 
ερωτήσεις γενικού περιεχομένου (διπλωματικού, οικονομι¬ 
κού, πολιτικού και γενικότερα πνευματικού) που τίθενται από 
τα μέλη της επιτροπής προκειμένου να διαπιστωθεί αν δια¬ 
θέτει τα προσόντα και τις ικανότητες που απαιτούνται για την 
άσκηση των καθηκόντων του διπλωματικού υπαλλήλου (ο 
βαθμός της αντιλήψεώς του, η κρίση, η ευστροφία, η οξύ¬ 
νοια, η αυτοκυριαρχία, η εκφραστική του ικανότητα, καθώς 
και η εν γένει παρουσία του). 

Η δοκιμασία - συνέντευξη διενεργείται από την επιτροπή ε¬ 
ξετάσεων και από δύο μη υπηρεσιακούς εξεταστές, οι οποί¬ 
οι ορίζονται με την ίδια Υπουργική απόφαση που καθορίζει 
τη λειτουργία και σύνθεση της επιτροπής εξετάσεων. Οι ε¬ 
ξεταστές αυτοί επιλέγονται από τον γενικότερο ακαδημαϊκό 
χώρο, το χώρο των γραμμάτων και των τεχνών, με γνώμονα 
σε κάθε περίπτωση την επιστημονική κατάρτιση και την πεί¬ 
ρα τους, εχέγγυα που διασφαλίζουν την ορθή εκτίμηση των 
απαιτουμένων στην προηγούμενη παράγραφο προσόντων 
των υποψηφίων. 

4. Προαιρετικά μαθήματα. 

Οι διαγωνιζόμενοι δικαιούνται να εξετασθούν προαιρετικά 
και σε μία ή περισσότερες άλλες γλώσσες, από τις προβλε- 
πόμενες στο άρθρο 9 παρ. 4 του παρόντος. Η δοκιμασία στις 
γλώσσες αυτές γίνεται όπως ορίζεται για την εξέταση στη 
γαλλική και αγγλική γλώσσα. 

5. Η δοκιμασία στα πρωτεύοντα μαθήματα του διαγωνι¬ 
σμού είναι γραπτή και προφορική. 

Στα δευτερεύοντα μαθήματα του διαγωνισμού, εκτός από 
τον ηλεκτρονικό υπολογιστή, η δοκιμασία είναι μόνο προφο¬ 
ρική. 

α) Γραπτή δοκιμασία 

ί) Για τη γραπτή δοκιμασία, ο πρόεδρος της επιτροπής ε¬ 
ξετάσεων ή ο αναπληρωτής του και ο εξεταστής ή οι εξετα¬ 
στές (κατά περίπτωση) για καθένα από τα πρωτεύοντα μα¬ 
θήματα επιλέγουν την ημέρα της εξέτασης του μαθήματος 
πέντε τουλάχιστον θέματα ή φακέλλους (για το Δημόσιο Διε¬ 
θνές Δίκαιο) ή κείμενα για μετάφραση στις ξένες γλώσσες. Η 
τελική επιλογή του ενός εκ των πέντε θεμάτων γίνεται την η¬ 
μέρα του διαγωνισμού με κλήρωση από τον πρόεδρο της ε¬ 
πιτροπής εξετάσεων. Ειδικότερα, για το μάθημα της Ελληνι¬ 
κής και Παγκόσμιας Διπλωματικής Ιστορίας: α) από το 1815 
μέχρι το 1945 και β) από το 1945 μέχρι σήμερα επιλέγονται 
δέκα θέματα (πέντε από την α' ενότητα και πέντε από την β' 
ενότητα). Η τελική επιλογή των δύο θεμάτων, ένα από κάθε 
μία των δύο ενοτήτων, γίνεται με κλήρωση. Κατά τον ίδιο τρό¬ 
πο, για το μάθημα της Πολιτικής Οικονομίας, Δημόσιας Οι¬ 
κονομίας και Διεθνών Οικονομικών Σχέσεων επιλέγονται δέ¬ 
κα θέματα (πέντε από τις Διεθνείς Οικονομικές σχέσεις και 
πέντε από την Πολιτική Οικονομία και Δημόσια Οικονομία). Η 
τελική επιλογή των δύο θεμάτων, ένα από κάθε μία των δύο 
ενοτήτων, γίνεται με κλήρωση. 

ϋ) Η γραπτή δοκιμασία γίνεται με την επίβλεψη του προέ¬ 
δρου της εξεταστικής επιτροπής ή του αναπληρωτή του, του 
εξεταστή του οικείου μαθήματος και ενός τουλάχιστον 
γραμματέως. Δεν επιτρέπεται η χρήση βιβλίων ή σημειώσε¬ 
ων, με ποινή αποβολής τους από τον διαγωνισμό. Σε περί¬ 
πτωση αποβολής διαγωνιζομένου για το λόγο αυτό, ο ένας 
από τους δύο γραμματείς συντάσσει πρακτικό που υπογρά¬ 
φεται από τον πρόεδρο της εξεταστικής επιτροπής και τον ε¬ 
ξεταστή του οικείου μαθήματος. Εάν υποψήφιος δεν εμφα- 
νισθεί κατά την εξέταση (γραπτή ή προφορική) του μαθήμα¬ 
τος, αποκλείεται από την υπόλοιπη εξέταση. 

Ιϋ) Η γραπτή δοκιμασία γίνεται σε χαρτί που φέρει τη σφρα¬ 
γίδα του Υπουργείου Εξωτερικών. Στην επάνω αριστερή γω¬ 


νία αναγράφονται τα στοιχεία του διαγωνιζομένου που κα¬ 
λύπτονται με σκούρο χαρτί. Μετά το πέρας της εξετάσεως 
τα γραπτά παραδίδονται στον εξεταστή, ο οποίος, ευθύς α¬ 
μέσως, τα διορθώνει επί τόπου και βαθμολογεί με ερυθρό 
μελάνι. 

ίν) Η ικανότητα χρήσης ηλεκτρονικού υπολογιστή εξακρι¬ 
βώνεται με δοκιμασία που συνίσταται στην επεξεργασία κει¬ 
μένου στην ελληνική και αγγλική γλώσσα. 

β) Προφορική δοκιμασία: 

ί) Η προφορική δοκιμασία στα πρωτεύοντα και δευτερεύο¬ 
ντα μαθήματα γίνεται δημόσια και παρευρίσκονται σ’ αυτήν 
τουλάχιστον ο πρόεδρος της επιτροπής εξετάσεων ή ο ανα¬ 
πληρωτής του, ο εξεταστής ή οι εξεταστές (κατά περίπτωση) 
του μαθήματος και ένας από τους γραμματείς. Ο εξεταστής 
ή οι εξεταστές εκάστου μαθήματος προετοιμάζουν αριθμό ε¬ 
ρωτήσεων, αναφερομένων σε γενικότερα αντικείμενα της ε¬ 
ξεταστέας ύλης κάθε μαθήματος, που γράφονται σε κλή¬ 
ρους διπλάσιους από το συνολικό αριθμό υποψηφίων. Ειδι¬ 
κότερα, οι ερωτήσεις του μαθήματος της Ελληνικής και 
Παγκόσμιας Διπλωματικής Ιστορίας: α) από το 1815 μέχρι το 
1945 και β) από το 1945 έως σήμερα, πρέπει να αποτελούνται 
από δύο σκέλη (ένα από την α) ενότητα και ένα από την β) ε¬ 
νότητα τα οποία εξετάζοντα από τον ίδιο εξεταστή. Το αυτό 
ισχύει και για το μάθημα της Πολιτικής Οικονομίας, Δημό¬ 
σιας Οικονομίας και Διεθνών Οικονομικών Σχέσεων του ο¬ 
ποίου οι ερωτήσεις πρέπει να αποτελούνται από δύο σκέλη 
(ένα από την Διεθνή Πολιτική Οικονομία και ένα από την Πο¬ 
λιτική Οικονομία και Εφαρμοσμένη Οικονομία), τα οποία ε¬ 
ξετάζονται από δύο διαφορετικούς εξεταστές. Κατά την εξέ¬ 
ταση αυτή ο πρόεδρος και τα μέλη της επιτροπής εξετάσε¬ 
ων μπορούν να υποβάλλουν κατά την κρίση τους ερωτήσεις 
στον εξεταζόμενο. Η σειρά εξέτασης κάθε διαγωνιζομένου 
καθορίζεται με κλήρο κατά την έναρξη της εξέτασης του οι¬ 
κείου μαθήματος. Σύμφωνα με τη σειρά αυτή, προσέρχεται 
κάθε υποψήφιος και λαμβάνει από την κληρωτίδα δύο (2) ε¬ 
ρωτήσεις - κλήρους. Από τους κλήρους αυτούς ο διαγωνιζό- 
μενος επιλέγει εκείνον που περιέχει την ερώτηση στην οποία 
επιθυμεί να εξετασθεί, ενώ ο κλήρος που δεν επιλέγεται από 
τον εξεταζόμενο επιστέφεται μη περαιτέρω χρησιμοποιού¬ 
μενος. Εξέταση στην ίδια ερώτηση άλλου διαγωνιζομένου 
δεν επιτρέπεται. Μόλις εξετασθεί ο κάθε υποψήφιος χωρι¬ 
στά, βαθμολογείται με ερυθρό μελάνι από τον εξεταστή σε 
δελτίο που το υπογράφει. Τα δελτία αυτά τοποθετούνται σ' 
ένα σφραγισμένο κουτί. 

ϋ) Γ ια την προφορική δοκιμασία στην ελληνική και στις ξέ¬ 
νες γλώσσες, ο διαγωνιζόμενος παίρνει για κάθε ειδική εξέ¬ 
ταση μία από τις ερωτήσεις - κλήρους που έχουν προετοιμα¬ 
στεί και αντιστοιχούν σε ορισμένο για ανάγνωση κείμενο. 

Αρθρο 11 
Βαθμολογία 

Η αξία καθενός από τα μαθήματα του διαγωνισμού που α- 
ναφέρονται στο άρθρο 9 του διατάγματος αυτού προσδιορί¬ 
ζεται από συντελεστή που είναι ο αριθμός οκτώ (8) για τα 
πρωτεύοντα μαθήματα και τη προφορική δοκιμασία - συνέ¬ 
ντευξη. Γ ια τα στοιχεία Διεθνών Σχέσεων, την ιστορική, θε¬ 
σμική και πολιτική διάσταση της ευρωπαϊκής ολοκλήρωσης 
και για τα στοιχεία Αρχαίου Ελληνικού, Βυζαντινού και Νεο¬ 
ελληνικού Πολιτισμού ο συντελεστής είναι ο αριθμός επτά 
(7). Για τα υπόλοιπα μαθήματα (δευτερεύοντα και προαιρε¬ 
τικά) ο συντελεστής είναι ο αριθμός πέντε (5). 

Άρθρο 12 

Διεξαγωγή διαγωνισμού - Αποτελέσματα 

1. Η κλίμακα βαθμολογίας είναι 0 -10 σε ακέραιους αριθ¬ 
μούς. 

2. Η βαθμολογία στη δοκιμασία της ελληνικής γλώσσας ε¬ 
ξάγεται ως εξής: 

α) Ένας βαθμός δίνεται για τη γραπτή δοκιμασία στην ελ¬ 
ληνική γλώσσα. 

β) Δεύτερος βαθμός δίνεται στην προφορική δοκιμασία 
του μαθήματος αυτού. 

γ) Οι δύο αυτοί χωριστοί βαθμοί προστίθενται, το ημιά- 
θροισμα δε είναι ο βαθμός στο μάθημα της ελληνικής γλώσ¬ 
σας. Όσοι δεν πάρουν το βαθμό τουλάχιστον έξι (6) στη δο¬ 
κιμασία στην ελληνική γλώσσα, αποκλείονται από την περαι¬ 
τέρω συμμετοχή στο διαγωνισμό. 

3. Η βαθμολογία στη δοκιμασία της γαλλικής και αγγλικής 
γλώσσας εξάγεται ως εξής: 

Προστίθενται οι βαθμοί που δόθηκαν: 

α) Στη γραπτή δοκιμασία σε θέμα γενικού περιεχομένου 

β) Στις γραπτές μεταφράσεις (για τις μεταφράσεις προ¬ 
στίθενται οι δύο βαθμοί που δόθηκαν χωριστά και το ημιά- 
θροισμα δίνει τον βαθμό των μεταφράσεων). 

γ) Στην προφορική δοκιμασία 

Το άθροισμα τους διαιρείται με τον αριθμό τρία (3). Όσοι 
δεν πέτυχαν βαθμό τουλάχιστον έξι (6) σε κάθε μία χωριστά 
από τις γλώσσες αγγλικά και γαλλικά αποκλείονται από την 
περαιτέρω συμμετοχή στο διαγωνισμό. 

4. Η βαθμολογία στο μάθημα της Ελληνικής και Παγκό¬ 
σμιας Διπλωματικής Ιστορίας: α) από το 1815μέχριτο 1945 
και β) από το 1945 μέχρι σήμερα εξάγεται ως εξής: 

α) Ένας βαθμός δίνεται για τη γραπτή ανάπτυξη θέματος 
της Ελληνικής και Παγκόσμιας Διπλωματικής Ιστορίας από 
το 1815 μέχρι το 1945 και δεύτερος βαθμός δίνεται για την 
γραπτή ανάπτυξη θέματος Ελληνικής και Παγκόσμιας Δι¬ 
πλωματικής Ιστορίας από το 1945 μέχρι σήμερα από τον ίδιο 
εξεταστή. Το ημιάθροισμα των δύο αυτών χωριστών βαθμών 
αποτελεί το βαθμό της γραπτής δοκιμασίας στο μάθημα αυ¬ 
τό. 

β) Με τον ίδιο τρόπο δύο χωριστοί βαθμοί δίνονται από τον 
ίδιο εξεταστή και στην προφορική δοκιμασία. Το ημιάθροι- 
σμα τους αποτελεί τον βαθμό της προφορικής δοκιμασίας. 

γ) Οι βαθμοί της γραπτής και της προφορικής δοκιμασίας 
προστίθενται, το ημιάθροισμα δε είναι ο βαθμός στο μάθημα 
της Ελληνικής και Παγκόσμιας Διπλωματικής Ιστορίας: α) α¬ 
πό το 1815 μέχρι το 1945 και β) από το 1945 μέχρι σήμερα. 
Όσοι δεν πάρουν τον βαθμό τουλάχιστον έξι (6), αποκλείο¬ 
νται από την περαιτέρω συμμετοχή στο διαγωνισμό. 

5. Η βαθμολογία στο μάθημα του Δημοσίου Διεθνούς Δι¬ 
καίου εξάγεται ως εξής: 

Ένας βαθμός δίνεται στην γραπτή εξέταση (φάκελλος) και 
ένας βαθμός στην προφορική εξέταση. Το ημιάθροισμα των 
δύο αυτών εξετάσεων δίδει τον τελικό βαθμό στο Δημόσιο 
Διεθνές Δίκαιο. Όσοι δεν συγκεντρώσουν τον βαθμό τουλά¬ 
χιστον έξι (6) αποκλείονται από την περαιτέρω συμμετοχή 
στον διαγωνισμό. 

6. Η βαθμολογία στα μαθήματα της Πολιτικής Οικονομίας, 
της Δημόσιας Οικονομίας και των Διεθνών Οικονομικών Σχέ¬ 
σεων, εξάγεται ως εξής: 

α) Ένας βαθμός δίνεται για την γραπτή ανάπτυξη θέματος 
των Διεθνών Οικονομικών Σχέσεων από έναν εξεταστή. Δεύ¬ 
τερος βαθμός δίδεται για την γραπτή ανάπτυξη θέματος της 
Πολιτικής Οικονομίας και της Δημόσιας Οικονομίας από άλ¬ 
λο εξεταστή. Το ημιάθροισμα των δύο αυτών χωριστών βαθ¬ 
μών δίνει τον βαθμό της γραπτής δοκιμασίας του μαθήμα¬ 
τος. 

β) Με τον ίδιο τρόπο, δύο χωριστοί βαθμοί δίνονται από 
τους δύο εξεταστές και στην προφορική δοκιμασία. Το ημιά- 
θροισμα των δύο αυτών βαθμών αποτελεί τον βαθμό της 
προφορικής δοκιμασίας του μαθήματος. 


γ) Προστίθενται οι βαθμοί της γραπτής και προφορικής δο¬ 
κιμασίας. Το ημιάθροισμα δίνει τον τελικό βαθμό στο μάθη¬ 
μα της Πολιτικής Οικονομίας, Δημόσιας Οικονομίας και των 
Διεθνών Οικονομικών Σχέσεων, που πρέπει να είναι τουλάχι¬ 
στον έξι (6). Όσοι δεν συγκεντρώνουν μέσο όρο βαθμολο¬ 
γίας τον βαθμό αυτό, αποκλείονται από την περαιτέρω συμ¬ 
μετοχή στον διαγωνισμό. 

7. Γ ιατην Προφορική Δοκιμασία-Συνέντευξητου άρθρου 9 
παρ. 3 του παρόντος Διατάγματος δίνεται ιδιαίτερος βαθμός 
που εξάγεται ως εξής: Ένας βαθμός δίνεται στις απαντήσεις 
των ερωτήσεων που υποβάλλονται από κάθε μέλος της επι¬ 
τροπής εξετάσεων και τους δύο μη υπηρεσιακούς εξετα¬ 
στές. Τόσο τα μέλη της επιτροπής, όσο και οι εξεταστές ο¬ 
φείλουν να υποβάλουν στους υποψηφίους από μία τουλάχι¬ 
στον ερώτηση. Το σύνολο των βαθμών διαιρείται δια του 
αριθμού των μελών της Επιτροπής και των εξεταστών και το 
πηλίκον αυτού είναι ο βαθμός στην Δοκιμασία-Συνέντευξη. 
Όσοι υποψήφιοι δεν συγκεντρώνουν τον βαθμό τουλάχιστον 
έξι (6) θεωρούνται αποτυχόντες στις εξετάσεις. 

8. Θεωρούνται ότι πέτυχαν στις εξετάσεις εκείνοι των ο¬ 
ποίων το σύνολο της βαθμολογίας των πρωτευόντων μαθη¬ 
μάτων, των δευτερευόντων μαθημάτων και της προφορικής 
δοκιμασίας-συνέντευξης όταν διαιρεθεί δια του αριθμού των 
μαθημάτων (13) δίνει βαθμό τουλάχιστον έξι (6). 

Άρθρο 13 

Προαιρετικές εξετάσεις στις ξένες γλώσσες - Λήξη του ει¬ 
σαγωγικού διαγωνισμού 

1. Δικαίωμα συμμετοχής στις εξετάσεις των προαιρετικών 
γλωσσών έχουν εκείνοι, οι οποίοι έχουν επιτύχει στις εξετά¬ 
σεις σύμφωνα με το άρθρο 12 παρ. 8 του παρόντος και κα¬ 
ταλαμβάνουν τις θέσεις για τις οποίες έχει προκηρυχθεί ο 
διαγωνισμός. 

2. Ο διαγωνισμός θεωρείται ότι έληξε, εάν από όσους πέ¬ 
τυχαν, κατά την έννοια της προηγουμένης παραγράφου, δεν 
έχει δηλώσει κανείς ότι επιθυμεί να εξεταστεί σε μία ή περισ¬ 
σότερες ξένες γλώσσες. 

3. Μετά τη δοκιμασία στις προαιρετικές ξένες γλώσσες, ό¬ 
σοι βαθμοί είναι κατώτεροι από το έξι (6) διαγράφονται και οι 
διαγωνιζόμενοι θεωρούνται ότι δεν υπέστησαν τη δοκιμασία 
αυτή. 

Άρθρο 14 
Σειρά επιτυχίας 

1. Η σειρά επιτυχίας των υποψηφίων καθορίζεται με την α¬ 
κόλουθη διαδικασία: 

Κάθε βαθμός επιτυχίας στα πρωτεύοντα, στα δευτερεύο- 
ντα και προαιρετικά μαθήματα υπό την προϋπόθεση της πα¬ 
ραγράφου 3 του προηγούμενου άρθρου, πολλαπλασιάζεται 
με το συντελεστή που εκφράζει την αξία κάθε μαθήματος (8, 
7 και 5), σύμφωνα με το άρθρο 11 του παρόντος Διατάγμα¬ 
τος. Τα ανωτέρω γινόμενα καταχωρούνται σε πίνακα βαθμο¬ 
λογίας και το άθροισμά τους καθορίζει τη σειρά επιτυχίας. Σε 
περίπτωση ισοψηφίας, η σειρά επιτυχίας καθορίζεται με κλή¬ 
ρωση παρουσία των ενδιαφερομένων. 

2. Σύμφωνα με τα ανωτέρω αποτελέσματα συντάσσεται 
πρακτικό, το οποίο υπογράφουν ο πρόεδρος και τα μέλη της 
επιτροπής εξετάσεων, όλοι οι εξεταστές και ο γραμματέας ή 
οι γραμματείς. Σ’ αυτό επισυνάπτεται και ο πίνακας βαθμο¬ 
λογίας, αφού τον υπογράψουν όσοι υπογράφουν και το πρα¬ 
κτικό. 

Άρθρο 15 

Πρακτικό αποτελεσμάτων εισαγωγικού διαγωνισμού - Δη¬ 
μοσίευση 

Το πρακτικό αποτελεσμάτων που συντάσσεται σύμφωνα 

με τις διατάξεις του άρθρου 14 παρ. 2, καθώς και οι πίνακες 
βαθμολογίας των επιτυχόντων ανακοινώνονται δημόσια 
στους διαγωνιζόμενους. 

ΚΕΦΑΛΑΙΟ Γ': ΑΡΧΙΚΗ ΕΠΑΓΓΕΛΜΑΤΙΚΗ ΕΚΠΑΙΔΕΥΣΗ 
ΤΩΝ ΥΠΟΨΗΦΙΩΝ ΑΚΟΛΟΥΘΩΝ ΠΡΕΣΒΕΙΑΣ 

Άρθρο 16 

Διάρκεια της αρχικής επαγγελματικής εκπαίδευσης των υ¬ 
ποψηφίων ακολούθων πρεσβείας. 

1. Η διάρκεια της αρχικής επαγγελματικής εκπαίδευσης 
των υποψηφίων Ακολούθων Πρεσβείας είναι δωδεκάμηνη. 

2. Μετά παρέλευση εννεαμήνου, από την έναρξη της αρχι¬ 
κής εκπαίδευσης, οι υποψήφιοι Ακόλουθοι Πρεσβείας α¬ 
σκούνται σε Διευθύνσεις του Υπουργείου Εξωτερικών και, 
στη συνέχεια, πραγματοποιούν εκπαιδευτικά ταξίδια και ε¬ 
νημερωτικές επισκέψεις σε άλλες Αρχές και Υπηρεσίες και 
συμμετέχουν σε διεθνή εκπαιδευτικά προγράμματα. 

Άρθρο 17 

Διδασκόμενα μαθήματα 

1. Τα διδασκόμενα μαθήματα κατά την αρχική επαγγελμα¬ 
τική εκπαίδευση των υποψηφίων Ακολούθων Πρεσβείας εί¬ 
ναι τα ακόλουθα: 

α) Διάρθρωση και λειτουργίες του Υπουργείου Εξωτερι¬ 
κών. Εφαρμογές πληροφορικής 
β) Θέματα Δημόσιας Διοίκησης 
γ) Διπλωματική Πρακτική 
δ) Τεχνικές Διαπραγματεύσεων 
ε) Εθιμοτυπία 
στ) Προξενική Πρακτική 
ζ) Θέματα Ελληνικής Εξωτερικής Πολιτικής 
η) Ευρωπαϊκή Ένωση 
θ) Διεθνές Δίκαιο 

ι) Διεθνείς Σχέσεις, λήψη αποφάσεων και διαχείριση κρί¬ 
σεων 

ια) Οικονομική Πολιτική και Διπλωματία 
ιβ) Πολιτιστική Διπλωματία, 
ιγ) Επικοινωνιακή Διπλωματία 

2. Κατά τη διδασκαλία των παραπάνω μαθημάτων, δίνεται 
ιδιαίτερη έμφαση στην πρακτική διάσταση και στην άσκηση 
της πολιτικής. 

3. Για καθένα από τα παραπάνω μαθήματα ορίζεται στο 
πρόγραμμα σπουδών υπεύθυνος μαθήματος από το Εκπαι¬ 
δευτικό Συμβούλιο, ο οποίος, σε συνεννόηση με την Διεύ¬ 
θυνση της Διπλωματικής Ακαδημίας και τους διδάσκοντες, 
φροντίζει για την διδασκαλία. 

Άρθρο 18 
Εξετάσεις 

1. Κατά τη διάρκεια των σπουδών γίνονται από τους διδά¬ 
σκοντες περιοδικές εξετάσεις, ανάλογα με τη φύση, το σκο¬ 
πό και τη χρονική διάρκεια του κάθε μαθήματος, σε συνεν¬ 
νόηση με το Διευθυντή Σπουδών. 

2. Οι εξιτήριες εξετάσεις διενεργούνται μετά τη συμπλή¬ 
ρωση του δωδεκαμήνου, από τριμελή επιτροπή εξετάσεων, 
τα μέλη της οποίας ορίζονται με απόφαση του Υπουργού Ε¬ 
ξωτερικών, που εκδίδεται τουλάχιστον σαρανταοκτώ (48) ώ¬ 
ρες πριν από την έναρξη των εξετάσεων. 

Ως μέλη της επιτροπής ορίζονται υπάλληλοι του διπλωμα¬ 
τικού κλάδου. Ο πρόεδρος της επιτροπής πρέπει να έχει το 
βαθμό τουλάχιστον του Πληρεξουσίου Υπουργού Β'. Ορίζο¬ 
νται επίσης ως εξεταστές και άλλα πρόσωπα που έχουν ειδι¬ 
κές γνώσεις στα εξεταζόμενα μαθήματα, χωρίς να είναι απα¬ 
ραίτητο αυτοί να είναι οι διδάξαντες και εξετάσαντες κατά 
τις περιοδικές εξετάσεις. 


3. Οι εξιτήριες εξετάσεις γίνονται γραπτά ή προφορικά ή 
και με τους δύο τρόπους, κατά την κρίση της Επιτροπής Ε¬ 
ξετάσεων. 

Άρθρο 19 
Βαθμολογία 

1 .Για την εκτίμηση της επίδοσης των σπουδαστών της Δι¬ 
πλωματικής Ακαδημίας λαμβάνονται υπ’ όψη τα κατωτέρω 
τέσσερα στοιχεία, με ξεχωριστό για καθένα από αυτά συντε¬ 
λεστή. 

α) Περιοδικές εξετάσεις: Συντελεστής 9 
β) Τελικές εξετάσεις Συντελεστής 9 
γ) Ενεργός συμμετοχή η οποία εκδηλώνεται με εύστοχες 
ερωτήσεις απαντήσεις και παρεμβάσεις κατά τη διάρκεια 
της φοίτησης: Συντελεστής 6 
δ) Διπλωματικά προσόντα ή προσόντα εκπροσώπησης (γε¬ 
νική αντίληψη, κρίση και ευστροφία πνεύματος, ήθος, ευγέ¬ 
νεια, διαπραγματευτική ικανότητα): Συντελεστής 10. 

2. Η βαθμολογία κλιμακώνεται από 0 -10, σε ακέραιους α¬ 
ριθμούς. 

3. Στην περίπτωση που οι καθηγητές οι οποίοι διδάσκουν 
και βαθμολογούν ένα μάθημα είναι περισσότεροι από ένας, ο 
βαθμός στο μάθημα αυτό είναι ο μέσος όρος που προκύπτει. 

4. Ο τελικός βαθμός των περιοδικών εξετάσεων εκάστου 
μαθήματος είναι ο μέσος όρος όλων των βαθμών, που έλαβε 
ο σπουδαστής στο μάθημα αυτό κατά τη διάρκεια της φοί¬ 
τησης. Θεωρείται επιτυχών εκείνος ο οποίος συγκέντρωσε 
τουλάχιστον το βαθμό έξι (6) σε κάθε μάθημα του άρθρου 17 
παρ 1 του παρόντος. 

5. Ο τελικός βαθμός της ενεργού συμμετοχής σε κάθε μά¬ 
θημα είναι ο μέσος όρος των βαθμών ενεργού συμμετοχής 
που έλαβε ο υποψήφιος από τους διδάσκοντες και βαθμο- 
λογούντες το μάθημα αυτό. 

6. Κατά την τελική εξέταση εκάστου μαθήματος θεωρείται 
επιτυχών εκείνος ο οποίος συγκέντρωσε τουλάχιστον τον 
βαθμό έξι (6) σε κάθε μάθημα του άρθρου 17 παρ 1 του πα¬ 
ρόντος. 

7.0 βαθμός των προσόντωντης παρ. 1 δ, του παρόντος άρ¬ 
θρου δίνεται από τον Διευθυντή της Ακαδημίας, μετά από ει- 
σήγηση του Διευθυντή Σπουδών, με βάση τη γενική απόδο¬ 
ση του υποψηφίου Ακολούθου, κατά τη διάρκεια του χρόνου 
φοίτησης. Θεωρείται επιτυχών εκείνος, ο οποίος έλαβε του- 
λάχιστοντον βαθμό έξι (6). Οι διαδοχικές σημειώσεις που κα¬ 
ταχωρούν οι καθηγητές στο ατομικό φύλλο των εκπαιδευο- 
μένων λαμβάνονται ιδιαίτερα υπόψη από το Διευθυντή της Α¬ 
καδημίας κατά την βαθμολογία. 

8. Οι παραπάνω βαθμοί των περιοδικών εξετάσεων, εξιτη¬ 
ρίων εξετάσεων και ενεργού συμμετοχής σε κάθε μάθημα 
πολλαπλασιάζονται με τους προβλεπόμενους στην παρά¬ 
γραφο 1 του παρόντος άρθρου συντελεστές. 

9. Στα παραπάνω γινόμενα προστίθεται το σύνολο των μο¬ 
ρίων που είχε λάβει ο σπουδαστής κατά τις εισαγωγικές εξε¬ 
τάσεις στην Ακαδημία. Το άθροισμα που προκύπτει καθορί¬ 
ζει την τελική σειρά αποφοίτησής του, η οποία καθορίζει την 
κατάταξή του στον εισαγωγικό βαθμό της υπηρεσιακής επε¬ 
τηρίδας. 

10. Στην περίπτωση ισοψηφίας σπουδαστών στην τελική 
βαθμολογία, η σειρά επιτυχίας καθορίζεται με κλήρωση πα¬ 
ρουσία των ενδιαφερομένων. 

11. Οι αποτυγχάνοντες να αποφοιτήσουν από την Διπλω¬ 
ματική Ακαδημία, κατά τα προβλεπόμενα ανωτέρω στις πα¬ 
ραγράφους 4, 6 και 7 του παρόντος άρθρου, μπορούν να ε- 
παναλάβουν την εκπαίδευση με την αμέσως επομένη εκπαι¬ 
δευτική σειρά. Εάν αποτύχουν και πάλι θεωρούνται ότι δεν 
πληρούν τις προϋποθέσεις διορισμού τους ως Ακολούθων 
Πρεσβείας. 

Άρθρο 20 

Προαγωγική δοκιμασία 

Η Διπλωματική Ακαδημία οργανώνει και διενεργεί τη δοκι¬ 
μασία, η οποία προβλέπεται από τα άρθρα 14 παρ. 6, εδ. δ' 
και 79 παρ. 1, εδ. δ' του Οργανισμού του Υπουργείου Εξωτε¬ 
ρικών, όπως αυτός κυρώθηκε με το άρθρο πρώτο του Νόμου 
2594/1998, για την προαγωγή υπαλλήλων του διπλωματικού 
κλάδου από το βαθμό του Γραμματέα Πρεσβείας Α' στο βαθ¬ 
μό του Συμβούλου Πρεσβείας Β'. 

Αρθρο 21 

Προθεσμία διενέργειας της προαγωγικής δοκιμασίας - 

Προκήρυξη 

1. Η δοκιμασία του προηγουμένου άρθρου διενεργείται, ό¬ 
ταν πρόκειται να γίνουν σχετικές κρίσεις από το αρμόδιο Υ¬ 
πηρεσιακό Συμβούλιο και εφόσον υπάρχουν κενές προς 
πλήρωση θέσεις στο βαθμό του Συμβούλου Πρεσβείας Β' και 
υπάλληλοι που έχουν το τυπικό προσόν συμπλήρωσης τριε¬ 
τίας στο βαθμό του Γ ραμματέα Πρεσβείας Α'. 

2. Η ως άνω προαγωγική δοκιμασία ανακοινώνεται από τον 
Διευθυντή της Διπλωματικής Ακαδημίας το αργότερο σαρά¬ 
ντα (40) ημέρες πρίν από τη διεξαγωγή της. Η ανακοίνωση 
πρέπει να ορίζει τον τόπο και το χρόνο της προαγωγικής δο¬ 
κιμασίας, καθώς και κάθε λεπτομέρεια που αφορά στη σχε¬ 
τική με την εξέταση διαδικασία. 

Άρθρο 22 

Επιτροπή Εξετάσεων 

1. Την προαγωγική δοκιμασία διεξάγει πενταμελής Επι¬ 
τροπή Εξετάσεων, η οποία συγκροτείται με απόφαση του Υ¬ 
πουργού Εξωτερικών και αποτελείται από τον Γ ενικό Γ ραμ¬ 
ματέα, ως Πρόεδρο, τον Γ ενικό Διευθυντή Πολιτικών Υποθέ¬ 
σεων, τον Β' και τον Γ Γενικό Διευθυντή και ένα Καθηγητή 
Α.Ε.Ι., αρμοδιότητος συναφούς με τα αντικείμενα της δοκι¬ 
μασίας, με τον αναπληρωτή του, ως μέλη. Σε περίπτωση κω¬ 
λύματος ενός μέλους της επιτροπής εξετάσεων, τούτο αντι¬ 
καθιστά ο Διευθυντής της Διπλωματικής Ακαδημίας. Καθή¬ 
κοντα γραμματέως ασκεί, υπάλληλος του διπλωματικού 
κλάδου με βαθμό Γ ραμματέα Πρεσβείας. 

2. Η επιτροπή εξετάσεων προετοιμάζει την δοκιμασία, εί¬ 
ναι υπεύθυνη για τη πραγματοποίησή της και βαθμολογεί 
τους εξεταζόμενους. 

Άρθρο 23 

Προετοιμασία φακέλλων 

Μετά από πρόσκληση του Διευθυντή της Διπλωματικής Α¬ 
καδημίας, ο οποίος παρέχει και κάθε σχετική οδηγία, οι αρ¬ 
μόδιες Διευθύνσεις του Υπουργείου Εξωτερικών καταρτί¬ 
ζουν σχέδια υπηρεσιακών φακέλλων, επί των οποίων οι υπο¬ 
ψήφιοι θα εξεταστούν, σύμφωνα με τις διατάξεις του 
άρθρου 24, προκειμένου να διευκολυνθεί η προετοιμασία 
της προαγωγικής δοκιμασίας. Η επιτροπή εξετάσεων προ¬ 
βαίνει στην οριστική κατάρτιση των υπηρεσιακών φακέλλων. 
Οι εξεταζόμενοι καλούνται να επιλέξουν, με κλήρωση, τον υ¬ 
πηρεσιακό φάκελλο, επί του οποίου θα εξεταστούν. 

Άρθρο 24 

Προαγωγική δοκιμασία 

Η προαγωγική δοκιμασία συνίσταται: 

1. Στην προφορική παρουσίαση και υποστήριξη, ενώπιον 
της επιτροπής εξετάσεων, της μελέτης που έκαστος υποψή¬ 
φιος έχει συντάξει. Η μελέτη δεν πρέπει να υπερβαίνει τις 
τρεις χιλιάδες λέξεις, επί θέματος που απασχολεί την ελλη¬ 


νική εξωτερική πολιτική. Το θέμα επιλέγεται σε συνεννόηση 
με τον Διευθυντή της Διπλωματικής Ακαδημίας λαμβάνο- 
ντας υπ' όψη και την προϋπηρεσία του εξεταζομένου. 

Κατά την παρουσίαση και υποστήριξη της μελέτης αυτής, 
οι εξεταζόμενοι είναι ελεύθεροι να χρησιμοποιούν όποιο 
βοήθημα θέλουν. 

2. α) στην σύνταξη, με χρήση ηλεκτρονικού υπολογιστή, ε¬ 
ντός συντόμου χρονικού διαστήματος, το οποίο ορίζεται α¬ 
πό την εξεταστική επιτροπή, σημειώματος που περιέχει: 

ί) περίληψη υπηρεσιακού φακέλλου που δίδεται επιτόπου 
στους εξεταζομένους, 

ϋ) εντοπισμό και ανάλυση προβλήματος που να προκύπτει 
από τον φάκελλο αυτό, 

ΙίΙ) εναλλακτικές λύσεις ως προς τις διπλωματικές ενέργει¬ 
ες για την αντιμετώπιση του ανωτέρω προβλήματος και αι¬ 
τιολογημένη εισήγηση περί της προσφορότερης ενέργειας, 
β) στην καθ' όμοιο τρόπο σύνταξη 
ί) κειμένου γραπτού διαβήματος (ρηματικής διακοίνωσης 
ή υπομνήματος), στην αγγλική ή στη γαλλική γλώσσα, για το 
εν λόγω πρόβλημα 

ϋ) κειμένου σύντομης παρέμβασης (ομιλίας), για το ίδιο 
πρόβλημα, σε διεθνή οργανισμό, στην ξένη γλώσσα (αγγλι¬ 
κή ή γαλλική) που δεν χρησιμοποιήθηκε κατά τη σύνταξη του 
κειμένου γραπτού διαβήματος. 

γ) στην παρουσίαση της παρέμβασης αυτής, με τη βοήθεια 
διαγράμματος, στην αγγλική ή γαλλική γλώσσα και στη συμ¬ 
μετοχή σε σχετική συζήτηση, στην αγγλική και γαλλική, υπό 
συνθήκες προσομοίωσης συνεδρίασης διεθνούς οργανι¬ 
σμού. 

δ) ί) Η γραπτή δοκιμασία, γίνεται σε χαρτί που φέρει τη 
σφραγίδα του Υπουργείου Εξωτερικών. Στην επάνω αριστε¬ 
ρή γωνία αναγράφονται τα στοιχεία του εξεταζομένου, που 
καλύπτονται με αδιαφανές χαρτί. Μετά το πέρας της εξέτα¬ 
σης, τα γραπτά παραδίδονται στην επιτροπή εξετάσεων, η ο¬ 
ποία, ευθύς αμέσως, τα εξετάζει και τα βαθμολογεί με ερυ¬ 
θρό μελάνι. 

ϋ) Οι εξεταζόμενοι είναι ελεύθεροι να χρησιμοποιούν οποι- 
οδήποτε βοήθημα θέλουν. 

Άρθρο 25 
Βαθμολογία 

1. Η βαθμολόγηση των επιδόσεων των εξεταζομένων γίνε¬ 
ται με βάση βαθμολογική κλίμακα από το 0 έως το 10. Καθέ¬ 
να από τα πέντε μέλη της επιτροπής εξετάσεων δίνει ένα 
βαθμό: 

α) στο περιεχόμενο και στην παρουσίαση - υποστήριξη με¬ 
λέτης επί θέματος της ελληνικής εξωτερικής πολιτικής, 
β) στο σημείωμα, 

γ) στα κείμενα γραπτού διαβήματος και παρέμβασης και 
δ) στην παρουσίαση παρέμβασης και στη συμμετοχή σε 
συζήτηση. 

Για κάθε μία από τις παραπάνω εξετάσεις ο βαθμός προ¬ 
κύπτει από τον μέσο όρο των πέντε αυτών βαθμών. Ο μέσος 
όρος των βαθμών για την παρουσίαση και υποστήριξη της 
μελέτης προκύπτει από το μέσο όρο των πέντε αυτών βαθ¬ 
μών. Ο τελικός βαθμός εκάστου εξεταζομένου είναι ο μέσος 
όρος των τεσσάρων βαθμών που έλαβε. 

2. Το πρακτικό της επιτροπής εξετάσεων για την αναλυτι¬ 
κή βαθμολογία του κάθε εξεταζομένου καταχωρείται στον υ¬ 
πηρεσιακό του φάκελλο. 

Άρθρο 26 

Επιτυχόντες - δυνατότητα επανάληψης 

1. Θεωρούνται επιτυχόντες, με την έννοια του άρθρου 79 
παρ. 1, εδ. δ' του Οργανισμού του Υπουργείου Εξωτερικών, 

όπως αυτός κυρώθηκε με το άρθρο πρώτο του ν. 2594/1998 
(ΦΕΚ 62/τ.Α'/24.3.98), όσοι έλαβαν τελικό βαθμό τουλάχι¬ 
στον έξι (6). 

2. Οι αποτυχόντες κατά την προαγωγική δοκιμασία δύνα- 
νται να την επαναλάβουν άλλες δύο φορές. 

ΚΕΦΑΛΑΙΟ Ε': ΕΠΙΜΟΡΦΩΣΗ 

Άρθρο 27 

Η επιμόρφωση των υπαλλήλων του Υπουργείου, Εξωτερι¬ 
κών στοχεύει στη διαρκή και συστηματική αναβάθμιση των ι¬ 
κανοτήτων τους, ώστε να ανταποκρίνονται καλύτερα στις α¬ 
νάγκες της Υπηρεσίας και, ειδικότερα, των θέσεων όπου υ¬ 
πηρετούν και να αυξάνουν συνεχώς την υπηρεσιακή τους 
απόδοση και αποτελεσματικότητα. 

Άρθρο 28 

Η Διπλωματική Ακαδημία σε συνεργασία με τον Γενικό 
Γραμματέα, τη Διεύθυνση Προσωπικού και Διοικητικής Ορ¬ 
γάνωσης και, κατά περίπτωση, άλλες αρμόδιες Διευθύνσεις 
ή Υπηρεσίες του Υπουργείου Εξωτερικών, καθώς και, όταν 
χρειάζεται, με άλλες Δημόσιες Υπηρεσίες ή και ιδιωτικούς 
φορείς, οργανώνει την επιμόρφωση των υπαλλήλων του Υ¬ 
πουργείου Εξωτερικών, ώστε να πραγματοποιούνται τα προ¬ 
γράμματα που αναφέρονται στα αμέσως επόμενα άρθρα. 

Άρθρο 29 

Οι υπάλληλοι του Κλάδου Διοικητικής, Λογιστικής και 
Γραμματειακής Υποστήριξης, εντός του πρώτου εξαμήνου 
από το διορισμό τους, παρακολουθούν πρόγραμμα εισαγω¬ 
γικής επιμόρφωσης. 

Οι διδασκόμενες ενότητες μαθημάτων, στο πλαίσιο του α¬ 
νωτέρω προγράμματος, είναι οι ακόλουθες: 

α) Οργανισμός και Οργάνωση Υπουργείου Εξωτερικών. 

β) Εκπαίδευση στα καθήκοντα διοικητικής, προξενικής και 
γραμματειακής φύσης, που ανάγονται στη λειτουργία της 
κεντρικής και των περιφερειακών Υπηρεσιών του Υπουργεί¬ 
ου Εξωτερικών, των Διπλωματικών και των Προξενικών Αρ¬ 
χών. 

γ) Εκπαίδευση στα καθήκοντα οικονομικής διαχείρισης 
των ανωτέρω Αρχών. 

δ) Χρήση και Αξιοποίηση των ηλεκτρονικών υπολογιστών. 

Άρθρο 30 

Οι υπάλληλοι του Κλάδου Επικοινωνιών-Πληροφορικής, ε¬ 
ντός του πρώτου εξαμήνου από το διορισμό τους, παρακο¬ 
λουθούν πρόγραμμα εισαγωγικής επιμόρφωσης. 

Οι διδασκόμενες ενότητες μαθημάτων είναι οι ακόλουθες: 

α) Οργανισμός και Οργάνωση του Υπουργείου Εξωτερι¬ 
κών. 

β) Εκπαίδευση στα καθήκοντα του ανωτέρω κλάδου, όπως 
αυτά ασκούνται στην κεντρική και τις περιφερειακές Υπηρε¬ 
σίες του Υπουργείου Εξωτερικών και στις Διπλωματικές και 
Προξενικές Αρχές. 

γ) Εκπαίδευση στα καθήκοντα αρχειοθέτησης και διεκπε¬ 
ραίωσης, όπως αυτά ασκούνται στις ανωτέρω Αρχές του ε¬ 
ξωτερικού. 

Άρθρο 31 

Για την απόδοση εκάστου υπαλλήλου των Κλάδων Διοικη¬ 
τικής, Λογιστικής και Γ ραμματειακής Υποστήριξης και Επι¬ 
κοινωνιών- Πληροφορικής, κατά τη συμμετοχή του στα ανω¬ 
τέρω προγράμματα επιμόρφωσης, ο Διευθυντής της Διπλω¬ 
ματικής Ακαδημίας συντάσσει έκθεση, η οποία τίθεται στον 
υπηρεσιακό φάκελλο του υπαλλήλου αυτού και συνεκτιμά- 
ται κατά την υπηρεσιακή του εξέλιξη. 


Άρθρο 32 

Οι υπάλληλοι του Υπουργείου Εξωτερικών παρακολου¬ 
θούν περιοδικώς επιμορφωτικά σεμινάρια, για να ενημερώ¬ 
νονται επί θεμάτων της ελληνικής εξωτερικής πολιτικής ή να 
βελτιώνουν βασικές δεξιότητές τους, όπως η χρήση της αγ¬ 
γλικής, της γαλλικής ή άλλων ξένων γλωσσών, η αξιοποίηση 
των ηλεκτρονικών υπολογιστών ή η εφαρμογή μεθόδων δι¬ 
οίκησης και οικονομικής διαχείρισης. 

Άρθρο 33 

Η Διπλωματική Ακαδημία μεριμνά κατά το δυνατόν ώστε 
κάθε υπάλληλος του Υπουργείου Εξωτερικών, πριν από την 
ανάληψη καθηκόντων σε Διεύθυνση του Υπουργείου Εξωτε¬ 
ρικών, σε περιφερειακή Υπηρεσία ή σε Αρχή του εξωτερικού, 
καθώς και πριν από τη συμμετοχή του σε ειδική αποστολή, να 
αποκτήσει, αν δεν έχει ήδη, γνώση στοιχείων της ξένης 
γλώσσας που η θέση αυτή απαιτεί. 

Άρθρο 34 

Για την απόδοση εκάστου υπαλλήλου κατά τη συμμετοχή 
του στα ανωτέρω προγράμματα, ο Διευθυντής της Διπλωμα¬ 
τικής Ακαδημίας συντάσσει έκθεση η οποία τίθεται στον υ¬ 
πηρεσιακό φάκελλο του υπαλλήλου αυτού. 

ΚΕΦΑΛΑΙΟ ΣΤ: ΤΙΤΛΟΙ ΣΠΟΥΔΩΝ 

Άρθρο 35 

Η Διπλωματική Ακαδημία στο πλαίσιο των σκοπών της, ό¬ 
πως περιγράφονται στον παρόν Διάταγμα και στο άρθρο 14 
παρ.2 εδ. δ'του Οργανισμού του Υπουργείου Εξωτερικών, ό¬ 
πως αυτός κυρώθηκε με το άρθρο πρώτο του ν. 2594/1998 
(ΦΕΚ 62/τ.Α'/24.3.98), χορηγεί βεβαιώσεις εκπαίδευσης ή ε¬ 
πιμόρφωσης, καθώς και πιστοποιητικά παρακολούθησης. 

ΚΕΦΑΛΑΙΟ Ζ': ΜΕΤΑΒΑΤΙΚΕΣ ΚΑΙ 
ΚΑΤΑΡΓΟΥΜΕΝΕΣ ΔΙΑΤΑΞΕΙΣ 

Άρθρο 36 

1. Η Διεύθυνση Προσωπικού και Διοικητικής Οργάνωσης 
του Υπουργείου Εξωτερικών μεριμνά, ώστε οι Γραμματείς 
Πρεσβείας Α', που θα μετάσχουν, για πρώτη φορά μετά τη 
δημοσίευση του παρόντος διατάγματος, στην προαγωγική 
δοκιμασία, των άρθρων 21 επ. του παρόντος, να έχουν, πριν 
από την προκήρυξη της δοκιμασίας., συμμετάσχει σε επι¬ 
μορφωτικά σεμινάρια χρήσης επεξεργαστή κειμένου σε η¬ 
λεκτρονικό υπολογιστή. Τα σεμινάρια αυτά διοργανώνει η 
Διπλωματική Ακαδημία σε συνεργασία με τις αρμόδιες Διευ¬ 
θύνσεις και Υπηρεσίες του Υπουργείου Εξωτερικών. 

2. Αναφορικά με την τρέχουσα Ζ' Εκπαιδευτική Σειρά ισχύ¬ 
ουν οι διατάξεις του Προεδρικού Διατάγματος 101/97 (ΦΕΚ 
Α'95) 

Άρθρο 37 

Το παρόν Προεδρικό Διάταγμα αντικαθιστά όλες τις σχετι¬ 
κές διατάξεις του Προεδρικού Διατάγματος 101/97 (ΦΕΚ Α' 
95), οι οποίες ρύθμιζαν τα αυτά θέματα. Επίσης, καταργού- 
νται όλες οι διατάξεις Προεδρικών Διαταγμάτων ή Υπουργι¬ 
κών Αποφάσεων ή άλλων κανονιστικών πράξεων, των οποί¬ 
ων το περιεχόμενο είναι αντίθετο με τις διατάξεις του παρό¬ 
ντος. 

Στον Υπουργό Εξωτερικών αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 26 Ιανουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΟΣ ΠΑΓΚΑΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 18 (2) 

Διορισμός ή πρόσληψη πολιτών της Ευρωπαϊκής Ένωσης 
στην Εταιρεία Ύδρευσης και Αποχέτευσης Πρωτεύου¬ 
σας (Ε.Υ.Δ.Α.Π.). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 2του Ν.2431/1996 "Διο¬ 
ρισμός ή πρόσληψη πολιτών της Ευρωπαϊκής Ένωσης στη 
Δημόσια Διοίκηση" (Α7175) 

2. Τις διατάξεις του Ν. 1068/1980 "Περί συστάσεως ενιαίου 
φορέως υδρεύσεως αποχετεύσεως Πρωτευούσης" (Α'/190) 
όπως ισχύουν μετά την προσαρμογή τους στις διατάξεις του 
Ν.2414/1996 με την αριθ.Δ16γ/015/812/ Γ/1996 Απόφαση 
των Υπουργών Εθνικής Οικονομίας και Οικονομικών και Πε¬ 
ριβάλλοντος, Χωροταξίας και Δημοσίων Έργων (Β'/1143) 

3. Τις διατάξεις του Π.Δ/τος 597/1985 "Κανονισμός Προ¬ 
σωπικού Εταιρείας Υδρεύσεως και Αποχετεύσεως Πρωτευ¬ 
ούσης (Ε.Υ.Δ.Α.Π.)" (Α’/211) 

4. Την αριθμ.Δ17α/03/09/Φ.2.2/29-10-96 απόφαση του 
Πρωθυπουργού και Υπουργού Περιβάλλοντος, Χωροταξίας 
και Δημοσίων Έργων "Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων στους Υ¬ 
φυπουργούς Περιβάλλοντος, Χωροταξίας και Δημοσίων 
Έργων Χρίστο Βερελή και Θεόδωρο Κολιοπάνο" (Β'/1006) 

5. Την αριθμ,ΔΙΔΚ/Φ 1 /20199/5-9-97 απόφαση του Πρωθυ¬ 
πουργού και του Υπουργού Εσωτερικών, Δημ. Διοίκησης και 
Αποκέντρωσης στους Υφυπουργούς Εσωτερικών, Δημ. Διοί¬ 
κησης και Αποκέντρωσης (ΦΕΚ 801 Β'), όπως αυτή τροπο¬ 
ποιήθηκε με την αριθμ.ΔΙΔΚ/Φ1 /23470/ 20-10-97 όμοια κοινή 
απόφαση (924 Β'). 

6. Τις διατάξεις του άρθρου 29Ατου Ν. 1558/95 "Κυβέρνη¬ 
ση και Κυβερνητικά Όργανα, (Α'/137) που προστέθηκε με το 
άρθρο 27του Ν.2081/92 (Α'/154), όπως αντικαταστάθηκε με 
το άρθρο 1 παρ.2ατου Ν.2469/97 (Α'38). 

7. Το γεγονός ότι από τις διατάξεις του διατάγματος αυτού 
δεν προκαλείται δαπάνη σε βάρος του κρατικού προϋπολογι¬ 
σμού και του προϋπολογισμού της ΕΥΔΑΠ σ'αυτότο στάδιο. 

8. Την με αριθμ.435/98 γνωμοδότηση του Συμβουλίου της 
Επικράτειας με πρόταση του Υπουργού Εθνικής Οικονομίας 
και των Υφυπουργών Εσωτερικών, Δημόσιας Διοίκησης και 
Αποκέντραωσης, και Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 


1. Επιτρέπεται ο διορισμός ή η πρόσληψη πολιτών των 
Κρατών-Μελώντης Ευρωπαϊκής Ένωσης σε όλους τους πιο 
κάτω κλάδους και κατηγορίες του τακτικού προσωπικού της 
Εταιρείας Ύδρευσης & Αποχέτευσης Πρωτευούσης 
(Ε.Υ.Δ.Α.Π.), που υπάγεται στις διατάξεις του ισχύοντος Π. 
Δ/Υος 597/1985 "Κανονισμός Προσωπικού Εταιρείας Υδρεύ¬ 
σεως & Αποχετεύσεως Πρωτευούσης (Ε.Υ.Δ.Α.Π.)” (Ά211), 
καθώς επίσης και σε όλες τις θέσεις του έκτακτου προσωπι¬ 
κού για τις οποίες εφαρμόζονται οι διατάξεις του πιο πάνω 
Κανονισμού: 

Α' ΚΛΑΔΟΣ Τ -Τεχνικό Προσωπικό 

α. Κατηγορία (ΑΤ) Τ1 Διπλωματούχοι Μηχανικοί Ανωτάτης Εκπαίδευσης 
β. Κατηγορία (ΑΤ) Τ2 Πτυχιούχοι Θετικών Επιστημών Πανεπιστημίου 
γ Κατηγορία (ΑΡ) Τ3 Πτυχιούχοι Ανώτερης Τεχνικής Εκπαίδευσης 

Υπομηχανικοί 4ετούς φοίτησης 
Τεχνολόγοι Μηχανικοί 3ετούς φοίτησης 
Ηλεκτρονικοί 

δ. Κατηγορία (ΜΕ) Τ4 Πτυχιούχοι Μέσων Τεχνικών Σχολών Ειδικότητας 

Δομικών Έργων, Σχεδιαστών, Τοπογράφων, 
Ηλεκτρολόγων-Μηχανικών κ.α. 


ε. Κατηγορία (ΣΕ) Τ5 Οδηγοί Αυτοκινήτων, Ηλεκτροσυγκολλητές, 
Μηχανοτεχνίτες, Ηλεκτροτεχνίτες, Χειριστές 
εκσκαππκών μηχανημάτων Μ.Ε.Κ. κ.α. και γενικά 
υπάλληλοι στοιχειώδους εκπαίδευσης. 

Β' ΚΛΑΔΟΣ ΔΟ - Διοικητικοοικονομικό Προσωπικό 
α. Κατηγορία (ΑΤ) Δ01 Διοικητικό και Οικονομικό Προσωπικό Ανώτατης 
Εκπαίδευσης 

β. Κατηγορία (ΑΡ) Δ02 Διοικητικό και Οικονομικό Προσωπικό Ανώτερης 
Εκπαίδευσης 

γ. Κατηγορία (ΜΕ) Δ03 Διοικητικό και Οικονομικό Προσωπικό Μέσης 
Εκπαίδευσης 

δ. Κατηγορία (ΜΕ) Δ04 Μεταφραστές, Στενοδακτυλογράφοι, 

Γραμματείς 

ε. Κατηγορία (ΜΕ) Δ05 Δακτυλογράφοι 

στ. Κατηγορία (ΣΕ) Δ06 Εξακριβωτές, Αποθηκάριοι, κλπ. 

Γ. ΚΛΑΔΟΣ Μ - Προσωπικό Μηχανογράφησης 
α. Κατηγορία (ΑΤ) Μ1 Αναλυτές-Προγραμματιστές Ανωτάτης Εκπ/σης 

β. Κατηγορία (ΑΡ) Μ2 Προγραμματιστές Ηλεκτρονικών Υπολογιστών 
Ανώτερης Εκπαίδευσης 

γ. Κατηγορία (ΜΕ) Μ3 Χειριστές Ηλεκτρονικών Υπολογιστών 
δ. Κατηγορία (ΜΕ) Μ4 Χειριστές Μηχανών Διάτρησης 
Δ. ΚΛΑΔΟΣ Υ - Υγειονομικό προσωπικό 
α. Κατηγορία (ΑΤ) Υ1 Ιατροί 

β. Κατηγορία (ΑΡ) Υ2 Νοσοκόμοι Ανώτερης Μόρφωσης 
γ. Κατηγορία (ΜΕ) Υ3 Βοηθοί Ιατρών 

Ε. ΚΛΑΔΟΣ ΕΤ - Εργατοτεχνικό Προσωπικό 
α. Κατηγορία ΕΤ 1 Τεχνίτες 

β. Κατηγορία ΕΤ2 Εργάτες 

ΣΤ. ΚΛΑΔΟΣ ΕΚ - Προσωπικό Ειδικών Καθηκόντων 
α. Κατηγορία ΕΚ1 Κλητήρες - Φύλακες 

β. Κατηγορία ΕΚ2 Καθαρίστριες - Καθαριστές 

2.0 διορισμός ή η πρόσληψη των πολιτών των Κρατών-Με- 
λών της Ευρωπαϊκής Ένωσης γίνεται με τις προϋποθέσεις 
και τις διαδικασίες που προβλέπονται στις παραγρ. 1,2 και 3 
του άρθρου 2 του Ν .2431 /1996. 

Άρθρο 2 

Εξαιρείται από τις διατάξεις του παρόντος διατάγματος η 
πρόσληψη Διευθύνοντος Συμβούλου [άρθρ.7 Ν.2414/ 96 
(Α' 135) ]. 

Άρθρο 3 

Η ισχύς του παρόντος Προεδρικού Διατάγματος αρχίζει α¬ 
πό τη δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα 26 Ιανουάριου 1999 
Ο Π ΡΟΕΔΡΟΣ ΤΗΣ ΔΗ ΜΟΚΡΑΤΙ ΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ ΕΣΩΤΕΡΙΚΩΝ, ΔΗΜ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗ Σ ΟΙΚΟΝΟΜΙΑΣ 

Σ. ΜΠΕΝΟΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ 

.ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡ.ΒΕΡΕΛΗΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 19 (3) 

Καθορισμός των θέσεων του προσωπικού του Οργανισμού 
των Ελληνικών Ταχυδρομείων στις οποίες επιτρέπεται η 
πρόσληψη πολιτών της Ευρωπαϊκής Ένωσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 2 του άρθρου 1 του Ν. 2431 /96 (Α' 175) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


«Διορισμός ή πρόσληψη πολιτών της Ευρωπαϊκής Ένωσης 
στη Δημόσια Διοίκηση». 

β. Του Ν.Δ. 496/70 (Α' 73) «περί οργανώσεως και λειτουρ¬ 
γίας των Ταχυδρομείων» σε συνδυασμό με εκείνες του Π.Δ. 
277/75 (Α' 83) «περί της νομικής μορφής λειτουργίας της Τα¬ 
χυδρομικής Υπηρεσίας δια το μετά την 30ήν Απριλίου 1975 
χρονικό διάστημα». 

γ. Του Π.Δ. 295/86 (Α' 133) «Δομή, ρόλος και τρόπος διοί¬ 
κησης και λειτουργίας της κοινωνικοποιημένης επιχείρησης 
«Ελληνικά Ταχυδρομεία (ΕΛ.ΤΑ)». 

δ. Του Ν. 2414/96 (Α' 135) «Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις». 

ε. Του άρθρου 29Ατου Ν. 1558/85 (Α' 137) «Κυβέρνηση και 
Κυβερνητικά Όργανα» που προστέθηκε με το άρθρο 27 του 
Ν. 2081/92 (Α' 154) όπως αντικαταστάθηκε με το άρθρο 1 πα¬ 
ράγραφος 2ατου Ν. 2469/97 (Α' 38). 

στ. Του Γενικού Κανονισμού ΕΛ.ΤΑ (Γ.Κ.Π. - ΕΛ.ΤΑ) καθώς 
και του Υπηρεσιακού Οργανισμού αυτού. 

2. Την Κοινή Υπουργική Απόφαση 83588/2531/96, όπως 
τροποποιήθηκε με την Κ.Υ.Α. 50302/28/98 «Προσαρμογή 
των διατάξεων του Καταστατικού του ΕΛ.ΤΑ στις διατάξεις 
του Ν. 2414/96». 

3. Τη με αριθμ. ΔΙΔΚ.Φ. 1 /20199/ΦΕΚ 801 Β75.9.97 απόφα¬ 
ση του Πρωθυπουργού και Υπουργού Γ ΥΑΛΑ «περί ανάθε¬ 
σης αρμοδιοτήτων στον Υφυπουργό Σ. Μπένο», όπως έχει 
τροποποιηθεί με την αριθμ. ΔΙΔΚ/Φ 1/23470/ΦΕΚ 
924Β720.10.98, όμοια. 

4. Την αριθμ. 625/11.11.98 απόφαση του Πρωθυπουργού 
και του Υπουργού Μεταφορών και Επικοινωνιών «Ανάθεση 
αρμοδιοτήτων του Υπουργού Μεταφορών και Επικοινωνιών 
στον Υφυπουργό Μεταφορών και Επικοινωνιών» (Β/1179). 

5. Το γεγονός ότι, από τις διατάξεις του διατάγματος αυ¬ 
τού δεν προκαλείται δαπάνη σε βάρος του Κρατικού Προϋ¬ 


πολογισμού ούτε του προϋπολογισμού του ΕΛ.ΤΑ. 

6. Τη με αριθ. 561/1998 γνωμοδότηση του Συμβουλίου της 
Επικράτειας, μετά από πρόταση του Υπουργού Εθνικής Οι¬ 
κονομίας και των Υφυπουργών Εσωτερικών Δημόσιας Διοί¬ 
κησης και Αποκέντρωσης και Μεταφορών και Επικοινωνιών, 
αποφασίζουμε: 

Άρθρο 1 

Επιτρέπεται η πρόσληψη των πολιτών των Κρατών - Μελών 
της Ευρωπαϊκής Ένωσης στις θέσεις όλων των κλάδων κα¬ 
θώς και στις αδιαβάθμητες και ειδικές θέσεις Προσωπικού 
ΕΛ.ΤΑ, όπως καθορίζονται στις οικείες κανονιστικές διατά¬ 
ξεις, κατά τα εκάστοτε ισχύοντα. 

Άρθρο 2 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υφυπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος διατάγματος. 

Αθήνα, 26 Ιανουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜ ΔΙΟΙΚ. & 

ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΤΑΥΡΟΣ ΜΠΕΝΟΣ Γ. ΠΑΠΑΝΤΩΝΙΟΥ 

ΥΦ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ν. ΣΑΛΑΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





